Τιμή προιόντος & Διαφορά Τιμής e-shop με το Φυσικό Κατάστημα\nΗ πολιτική των τιμών των προϊόντων της ΣΤΕΦΑΝΙΔΗ ΑΕΕ στο ηλεκτρονικό κατάστημα διαφέρει από το Φυσικό κατάστημα και ισχύει μόνο για αγορές μέσω αυτού του ηλεκτρονικού καταστήματος .\nΗ τελική τιμή κάθε προϊόντος αναφέρεται επακριβώς στον ιστότοπό μας και περιλαμβάνει όλους τους φόρους κατά την ημερομηνία αγοράς. Η τιμή μετρητοίς διαφέρει από την τιμή με δόσεις, καθότι η πίστωση επιβαρύνεται με έξοδα. Σε κάθε περίπτωση πριν την αγορά σας, σύμφωνα με την επιλογή σας θα ενημερωθείτε για την τιμή που θα καταβάλλετε. Οι τιμές καταλόγου μπορούν να αλλάξουν χωρίς προειδοποίηση.\nΌταν δεν αναφέρεται προθεσμία εκτέλεσης κατά την παραλαβή της παραγγελίας, η παροχή οφείλεται το αργότερο εντός τριάντα (30) ημερών μετά τη λήψη της παραγγελίας από την ΣΤΕΦΑΝΙΔΗ Α.Ε.Ε., εκτός εάν υπάρχει πρόβλημα στη διαθεσιμότητα του είδους και αυτό έχει γνωστοποιηθεί εξαρχής στον πελάτη που πραγματοποιεί την παραγγελία ή λόγος ανώτερης βίας. Γίνονται αποδεκτές παραγγελίες και πραγματοποιούνται αποστολές μόνο εντός του Ελλαδικού χώρου. Οι αναγραφόμενες τιμές των προϊόντων είναι οι τελικές (συμπεριλαμβάνεται δηλαδή ο αναλογούν Φ.Π.Α.). Το ηλεκτρονικό κατάστημα της ΣΤΕΦΑΝΙΔΗ Α.Ε.Ε. διατηρεί το δικαίωμα μεταβολής των τιμών χωρίς προηγούμενη ειδοποίηση του πελάτη. Η εταιρία δεν δεσμεύεται σε καμία περίπτωση στην αποστολή της παραγγέλιας των προϊόντων, τα οποία προσφέρονται μέσω του ηλεκτρονικού καταστήματος, και λόγω τυπογραφικού ή μηχανογραφικού λάθους παρουσιάζονται σε διαφορετική τιμή απο την ισχύουσα τιμή στον εκάστοτε αναρτημένο τιμοκατάλογο.\nΗ Dreamelectric.gr ΔΕΝ ευθύνεται και δεν δεσμεύεται για λάθη που οφείλονται κατα την καταχώρηση των δεδομένων στις ηλεκτρονικές σελίδες.\nΕΠΙΣΤΡΟΦΗ ΠΡΟΙΟΝΤΩΝ-ΔΙΚΑΙΩΜΑ ΑΚΥΡΩΣΗΣ ΤΗΣ ΠΑΡΑΓΓΕΛΙΑΣ\n Διαθεσιμότητα προϊόντων\nΗ Dreamelectric δεν ευθύνεται και δεν δεσμεύεται για λάθη που οφείλονται κατα την καταχώρηση των δεδομένων στις ηλεκτρονικές σελίδες.\n Παραλαβή παραγγελίας\nΌλα τα προιόντα μας καλύπτονται από εγγύηση της επίσημης αντιπροσωπείας.\nΗ εταιρεία ΣΤΕΦΑΝΙΔΗ Α.Ε.Ε. στηρίζοντας το Ηλεκτρονικό Εμπόριο σας δίνει τη δυνατότητα, μέσω της πληρότητας των περιγραφών των οποίων αναρτά στις σελίδες της, να απολαμβάνετε το προνόμιο της άμεσης επαφής με τα προϊόντα που διαθέτει από την οθόνη του υπολογιστή σας, γρήγορα και εύκολα.\n3. Για ειδικές παραγγελίες που αφορούν συνήθως κατασκευή του προϊόντος ή μεγάλες ποσότητες, οι επιστροφές, όταν δεν υφίσταται ελάττωμα, δεν γίνονται αποδεκτές.\nΣε αυτή την περίπτωση μπορείτε να επισκεφθείτε το κατάστημά μας και, αφού ελεγχθεί η κατάσταση του προϊόντος από τον αρμόδιο υπάλληλο, να σας καθοδηγήσει ο ίδιος για τα περαιτέρω.\nβ. Τοποθετείτε μέσα στη συσκευασία την οποία έχετε φτιάξει ένα έγγραφο στο οποίο μας παραθέτετε τον τρόπο με τον οποίο επιθυμείτε να επιλύσουμε την οικονομική εκκρεμότητα, εφόσον το προϊόν κριθεί ικανό προς επιστροφή.\nγ. Αποστέλλετε το δέμα, μέσω του πρακτορείου ταχυμεταφορών από το οποίο παραλάβατε την παραγγελία σας, υπόψιν Τμήματος Επιστροφών. Παρακαλούμε σημειώστε ότι τα έξοδα επιστροφής επιβαρύνουν τον πελάτη.\nΓια περισσότερες πληροφορίες είμαστε πάντα στη διάθεση σας είτε μέσω τηλεφώνου στο 2107657794 , είτε μέσω e-mail στοinfo@dreamelectric.gr.\nΟι κάτωθι όροι και προϋποθέσεις θα εφαρμόζονται για την χρήση του ηλεκτρονικού καταστήματος της εταιρείας ΣΤΕΦΑΝΙΔΗ Α.Ε.Ε. το οποίο βρίσκεται στην ηλεκτρονική διεύθυνση www.dreamelectric.gr. Κάθε χρήστης που εισέρχεται και κάνει χρήση των υπηρεσιών του ηλεκτρονικού καταστήματος θεωρείται ότι συναινεί και αποδέχεται ανεπιφύλακτα τους κατωτέρω όρους που εδώ διατυπώνονται, χωρίς καμία εξαίρεση. Εάν κάποιος χρήστης δεν συμφωνεί με αυτούς τους όρους, τότε οφείλει να απόσχει από τη χρήση του ηλεκτρονικού καταστήματος και από κάθε συναλλαγή με αυτό.\nΗ ΣΤΕΦΑΝΙΔΗ Α.Ε.Ε. διατηρεί το δικαίωμα να τροποποιεί ή να αναθεωρεί ελεύθερα τoυς όρους και τις προϋποθέσεις των συναλλαγών από τον ηλεκτρονικό κατάστημα, οποτεδήποτε το κρίνει αναγκαίο, αναλαμβάνει δε την υποχρέωση να ενημερώνει τους καταναλωτές για οποιανδήποτε μεταβολή, μέσα από τις σελίδες του παρόντος ηλεκτρονικού καταστήματος.\nH ΣΤΕΦΑΝΙΔΗ Α.Ε.Ε. δεσμεύεται ως προς την ακρίβεια, την αλήθεια και την πληρότητα των πληροφοριών που παρατίθενται στο ηλεκτρονικό κατάστημα, τόσο όσον αφορά την ταυτότητα της εταιρίας όσο και των παρεχομένων μέσω του ηλεκτρονικού καταστήματος, συναλλαγών. Η εταιρία, στα πλαίσια της καλής πίστης, δεν ευθύνεται και δεν δεσμεύεται για λάθη που οφείλονται σε παραδρομή κατά την καταχώρηση των ηλεκτρονικών δεδομένων στο κατάστημα.\nΗ ΣΤΕΦΑΝΙΔΗ Α.Ε.Ε. στα πλαίσια των συναλλαγών της από το ηλεκτρονικό κατάστημα δεν ευθύνεται για περαιτέρω ζημιές που τυχόν προκύψουν από την εκτέλεση ή μη των παραγγελιών ή από την καθυστέρηση εκτέλεσης, για οποιαδήποτε αιτία. Το ηλεκτρονικό κατάστημα της ΣΤΕΦΑΝΙΔΗ Α.Ε.Ε. ουδεμία εγγύηση μπορεί να παράσχει για τη διαθεσιμότητα των προϊόντων, αλλά αναλαμβάνει να ενημερώνει έγκαιρα τους πελάτες περί της μη διαθεσιμότητας. Το ηλεκτρονικό κατάστημα παρέχει το περιεχόμενο (λχ πληροφορίες, ονόματα, φωτογραφίες, απεικονίσεις), τα προϊόντα και τις υπηρεσίες που διατίθενται μέσω του διαδικτυακού τόπου “όπως ακριβώς έχουν”. Σε καμία περίπτωση η ΣΤΕΦΑΝΙΔΗ Α.Ε.Ε. δεν ευθύνεται αστικώς ή ποινικώς για οποιαδήποτε ζημία (θετική, ειδική ή αποθετική, η οποία ενδεικτικά και όχι περιοριστικά, διαζευκτικά ή/και σωρευτικά συνίσταται σε απώλεια κερδών, δεδομένων, διαφυγόντα κέρδη, χρηματική ικανοποίηση κλπ.) που τυχόν θα υποστεί επισκέπτης του ηλεκτρονικού καταστήματος ή τρίτος από αιτία που έχει σχέση με τη λειτουργία ή μη ή/και τη χρήση του διαδικτυακού τόπου ή/και σε αδυναμία παροχής υπηρεσιών ή/και προϊόντων ή/και πληροφοριών που διατίθενται από αυτόν ή/και από τυχόν μη επιτρεπόμενες παρεμβάσεις τρίτων σε προϊόντα ή/και υπηρεσίες ή/και πληροφορίες που διατίθενται μέσω αυτού.\nΟλες οι τιμές και οι χρόνοι παράδοσης ισχύουν μέχρι εξάντλησης των αποθεμάτων.\nΗ εταιρία μας διατηρεί το δικαίωμα να τροποποιεί τους όρους, τρόπους, χρόνους και το κόστος αποστολής κατά βούληση και χωρίς προηγούμενη προειδοποίηση.\nΤο σύνολο των δικαιωμάτων πνευματικής ιδιοκτησίας επί όλου του περιεχομένου της ιστοσελίδας (συμπεριλαμβανομένων και των διακριτικών τίτλων, σημάτων, λογοτύπων, εικόνων, γραφικών, φωτογραφιών, σχεδίων, κειμένων κ.λ.π.) είτε ανήκουν στην ΣΤΕΦΑΝΙΔΗ Α.Ε.Ε., είτε η ΣΤΕΦΑΝΙΔΗ Α.Ε.Ε. έχει την άδεια χρήσης αυτών. Η με οποιοδήποτε τρόπο αντιγραφή, αναπαραγωγή, επανέκδοση, μεταφορά, φόρτωση, ανακοίνωση, τροποποίηση μέρους ή του συνόλου των περιεχομένων του παρόντος διαδικτυακού χώρου, η διάδοση ή μετάδοση αυτών ή οποιαδήποτε άλλη χρήση του περιεχομένου με οποιοδήποτε τρόπο ή μέσο για εμπορικούς ή άλλους σκοπούς χωρίς την προηγούμενη έγγραφη συγκατάθεση της ΣΤΕΦΑΝΙΔΗ Α.Ε.Ε. απαγορεύεται.\nΤα στοιχεία των χρηστών (όνομα, επάγγελμα, ηλεκτρονική διεύθυνση, διεύθυνση κατοικίας, σταθερό τηλέφωνο, κινητό τηλέφωνο κλπ.) και των συναλλαγών των χρηστών του ηλεκτρονικού καταστήματος θεωρούνται απόρρητα, όπως και στις συνήθεις συναλλαγές σε εμπορικό κατάστημα. Οι χρήστες κατά την παροχή των στοιχείων τους στα πλαίσια των συναλλαγών τους όπως και με το παρόν, θα ενημερώνονται από την ΣΤΕΦΑΝΙΔΗ Α.Ε.Ε. και συναινούν και αποδέχονται την επικείμενη επεξεργασία των στοιχείων αυτών προσωπικών δεδομένων, για τις ανάγκες της ομαλής και ευχερούς μεταξύ των μερών συναλλαγής, καθώς επίσης και της διαβίβασης των στοιχείων αυτών σε αποδέκτες οι οποίοι θα προσδιορίζονται συγκεκριμένα και είναι οι υπάλληλοι και προστηθέντες της εταιρίας στα πλαίσια της διεκπεραίωσης της καταρτιζομένης σύμβασης. Επίσης και με τον παρόν γνωστοποιείται η ύπαρξη του δικαιώματος πρόσβασης και του δικαιώματος εναντίωσης του άρθρου 12 και 13 του του Ν. 2472/1997.\nΒεβαιώνεται ότι μόνο εξουσιοδοτημένοι υπάλληλοι έχουν πρόσβαση στις πληροφορίες των συναλλαγών και μόνο όποτε αυτό είναι αναγκαίο, π.χ. για τη διεκπεραίωση των παραγγελιών. Κατά τα λοιπά η ΣΤΕΦΑΝΙΔΗ Α.Ε.Ε. δεσμεύεται να μην αποκαλύψει τα στοιχεία των πελατών και των συναλλαγών τους, εκτός αν έχει έγγραφη εξουσιοδότηση από τους ίδιους, ή αυτό επιβάλλεται από δικαστική απόφαση ή απόφαση άλλης δημόσιας αρχής. Τα προσωπικά δεδομένα που δηλώνονται στο ηλεκτρονικό κατάστημα της ΣΤΕΦΑΝΙΔΗ Α.Ε.Ε. χρησιμοποιούνται αποκλειστικά από αυτό ή συνεργαζόμενες με αυτό επιχειρήσεις, με σκοπό την υποστήριξη, προώθηση και εκτέλεση της συναλλακτικής σχέσης. Το σύνολο των εγγράφων και ηλεκτρονικών στοιχείων που θα ανταλλαχθούν μεταξύ των μερών στα πλαίσια της πώλησης θα τηρούνται από την ΣΤΕΦΑΝΙΔΗ Α.Ε.Ε.. Ο πελάτης μπορεί να έχει πρόσβαση σε αυτά εφόσον το επιθυμεί.


Ελευθέριος Βενιζέλος, Ο άνθρωπος, ο ηγέτης: Βιογραφία τόμος Β', Νικόλαος Εμμ. Παπαδάκης (Παπαδής)\nby Νικολέτα Μποντιόλη on Sat 12 May 2018, 11:40 pm\nεκδ. Βιβλιοπωλείον της Εστίας, Αθληνα 2017\nΌταν στα 1917 ο Βενιζέλος επιστρέφει στην εξουσία τα πράγματα είναι ιδιαίτερα άσχημα για τη διαιρεμένη χώρα. Ο ίδιος ο συγγραφέας δεν παραλείπει (καίτοι παραθέτει μια σειρά από δικαιολογίες) να παραδεχτεί πως υπήρξαν αντίποινα, για την καταστολή της εσωτερικής αντίδρασης:\n«Η επιβολή έκτακτων μέτρων ανατέθηκε σε ειδικές επιτροπές ασφαλείας, που λειτουργούσαν σε κάθε νομό. Η απειλή ενός ανοιχτού εμφυλίου πολέμου, ο πολεμικός αγώνας και οι έκτακτες συνθήκες που επικρατούσαν είχαν διαμορφώσει κλίμα έντασης, φανατισμού και αντεκδικήσεων [….] Στο κλίμα του αμοιβαίου μίσους και του Διχασμού υπήρξαν πάντως, μελανά σημεία, όπως ότι διώχθηκαν και αθώοι πολίτες, μόνο και μόνο επειδή ήταν αντιβενιζελικοί». (σελ. 633 – 635)\nΩστόσο, ενώ στα πεδία των μαχών κρίνεται η έκβαση του Α΄ παγκοσμίου πολέμου, η κλίκα του Κωνσταντίνου συνεχίζει το έργο της υπονόμευσης:\n«Οι βασιλόφρονες αναζωπύρωναν τη φωτιά της εμφύλιας διαμάχης και δεν ήταν διατεθειμένοι να προσφέρουν έστω μια ανακωχή. Πολλοί αξιωματικοί, αντί να αφιερώσουν τις δυνάμεις τους στην εκπαίδευση και την προετοιμασία των στρατιωτών για τη μάχη, επιδίδονταν σε απροκάλυπτη πολιτική δραστηριότητα και παρότρυναν τους οπλίτες να λιποτακτήσουν ή να αυτομολήσουν στον βουλγαρικό στρατό. Η βασιλική συνωμοσία εκπορευόταν από την Ελβετία, με εγκεφάλους της τον ίδιο τον Κωνσταντίνο, ο οποίος μαζί με τον Θεοτόκη, σχεδίαζαν την αυτομόληση δύο σωμάτων στρατού στη βουλγαρική παράταξη».\nΚαθώς ο πόλεμος τελειώνει και η Ελλάδα πλέον βρίσκεται στο πλευρό των νικητών, ο Βενιζέλος καταφέρνει να κερδίσει πολλές από τις αξιώσεις της χώρας, υπογράφοντας τον Αύγουστο του 1920 την συνθήκη των Σεβρών. Ωστόσο τα πράγματα στο εσωτερικό δεν πάνε καθόλου καλά με αποκορύφωμα την απόπειρα δολοφονίας εναντίον του Βενιζέλου:\n«Τα μεγάλα αυτά διεθνή γεγονότα, ωστόσο δεν επέδρασαν στην ομαλοποίηση της εσωτερικής κατάστασης στην Ελλάδα. Κάτω από την αστραφτερή επιφάνεια των εθνικών επιτυχιών επιβίωναν τα εμφύλια πάθη, τα οποία συγκλόνιζαν την κοινωνία και καθιστούσαν αγεφύρωτο το χάσμα που χώριζε τις δύο αλληλομισούμενες μερίδες του ελληνικού λαού. Δύο μέρες μετά την υπογραφή της συνθήκης ο Βενιζέλος ενώ ετοιμαζόταν να αναχωρήσει με το Orient Express, από τον Σιδηροδρομικό σταθμό της Λυών στο Παρίσι, με προορισμό τη Μασσαλία κι από εκεί τον Πειραιά, δέχτηκε δολοφονική επίθεση από δύο απότακτους φιλοβασιλικούς αξιωματικούς».\nΤα αντίποινα των Βενιζελικών θα οδηγήσουν εκτός των άλλων στη δολοφονία του Ίωνα Δραγούμη.\nΣτις εκλογές του Νοέμβρη του 1920 ο Βενιζέλος χάνει την εξουσία και εγκαταλείπει τη χώρα. Την επόμενη χρονιά παντρεύεται σε ηλικία 57 ετών την Έλενα Σκυλίτση μια δυναμική (έως ανυπόφορη ορισμένως) αλλά αφοσιωμένη γυναίκα, η οποία διέθεσε μεγάλο μέρος της τεράστιας περιουσίας της στον πολιτικό αγώνα του συζύγου της.\nΑκολουθούν τα θλιβερά γεγονότα της Μικρασιατικής καταστροφής το 1922 που οδηγούν στην παραίτηση Κωνσταντίνου και στη διαδοχή του από τον Γεώργιο Β΄, ο οποίος θα συνεχίσει απρόσκοπτα το έργο του πατέρα του, καίτοι μετά από ένα χρόνο κηρύχθηκε έκπτωτος, μέχρι να επανέλθει στα 1935, πίσω στην εξουσία, με κατακλείδα τη δικτατορία του Μεταξά.\nΜε την Διάσκεψη της Λωζάνης (1922 – 1923) υπογράφεται ειρήνη ανάμεσα στην Ελλάδα και την Τουρκία και αποφασίζονται ανταλλαγές πληθυσμών. Πρωτεργάτης των διπλωματικών διαπραγματεύσεων είναι ξανά ο Βενιζέλος. Κι όταν στα 1928 επιστρέφει σε ηλικία 65 ετών για να αναλάβει την διακυβέρνηση της χώρας είναι αποφασισμένος να μιλήσει στους Έλληνες με ωμή ειλικρίνεια:\n«Δεν θέλησε να είναι ευχάριστος. Και δεν δίστασε να πει ορθά κοφτά, από το προεκλογικό μπαλκόνι, ότι η κυβέρνησή του δεν πρόκειται να κάνει νέες προσλήψεις δημοσίων υπαλλήλων, αφού οι υπηρετούντες ξεπερνούσαν κατά πολύ τον απαιτούμενο αριθμό […] Η δεύτερη αρνητική του δέσμευση αφορούσε τη φορολογία για την οποία παραδέχτηκε ότι ήταν βαριά και άνιση, η κατάσταση του προϋπολογισμού ωστόσο δεν άφηνε περιθώρια για ελαφρύνσεις».\nΑκόμα κι έτσι κερδίζει τις εκλογές. Και αναλαμβάνει να ανακουφίσει τους πρόσφυγες:\n«Στο Σκοπευτήριο, την Καλογρέζα, το Μοσχάτο, το Θησείο, τη Λεωφόρο Αλεξάνδρας, το Πολύγωνο, την Κοκκινιά, οι πρόσφυγες ζούσαν σε συνθήκες εξαθλίωσης. Τα έρημα σπήλαια της Δραπετσώνας, καταφύγιο άλλοτε κουρελιασμένων και πεινασμένων ανθρώπων, που ήταν εξαρτημένοι από το όπιο, είχαν μεταβληθεί σε τόπο διαμονής πλήθους αστέγων. Δίπλα τους κυλούσαν ρυάκια με νερά θολά από τις ακαθαρσίες , ενώ η υγρασία διαπερνούσε τα κόκαλα και κατέτρωγε τις σάρκες τους. Παρόμοιες σκηνές αντίκρυζε κανείς στα Ταμπούρια, την παλιά Κοκκινιά και κατά μήκος των οδών Πειραιώς και Θηβών. Σύμφωνα με τις εκτιμήσεις των γιατρών η θνησιμότητα άγγιζε το 70%» σελ. 920\nΜέσα σε όλες τις υπόλοιπες αντιξοότητες ξεσπάει και η παγκόσμια οικονομική κρίση του 1929. Οι δικτατορίες ξεφυτρώνουν στην Ευρώπη, σε ανησυχητικό βαθμό. Και στην Ελλάδα οι στρατιωτικές παρεμβάσεις είναι συχνές. Κινήματα, πραξικοπήματα, ανταρσίες, συνωμοσίες, παρακρατικοί μηχανισμοί σε συνεργασία με ανθρώπους του υποκόσμου. Όλα αυτά που αργότερα θα οδηγήσουν στην μεταξική δικτατορία. Μέρα με τη μέρα η δημοκρατία καταλύεται. Στις εκλογές του Μαρτίου 1933 ο Βενιζέλος χάνει. Τα πράγματα παίρνουν μία ακόμη στροφή προς το χειρότερο καθώς μπαίνει ξανά στο στόχαστρο δολοφόνων. Στις 6 Ιουνίου 1933 θα γίνει απόπειρα κατά της ζωής του καθώς επιβαίνει στο όχημά του με κατεύθυνση από την Κηφισιά στην Αθήνα:\n«Οι εφημερεύοντες γιατροί του Ευαγγελισμού δεν πίστευαν στα μάτια τους. Μπροστά τους στεκόταν ένας Βενιζέλος κατάχλωμος, με τα χέρια του ματωμένα από τα τραύματα της Έλενας, που είχε δεχθεί σφαίρες στους μηρούς, την κοιλιακή χώρα και το χέρι. Σε λίγο έφτασε και η Φορντ με τον ετοιμοθάνατο Μαρκάκη. Στο αυτοκίνητο του Βενιζέλου καταμετρήθηκαν σημάδια από 66 σφαίρες».\nΑπό εκεί και πέρα μέχρι την οριστική ταφόπλακα της δημοκρατίας δεν πέρασε πολύς καιρός. Λίγο αργότερα με το κίνημα της 1ης Μαρτίου 1935, ο Βενιζέλος υπογράφει το τέλος της πολιτικής του καριέρας και τον θάνατο της δημοκρατίας. Ο Παπαδάκης προσπαθεί να τον δικαιολογήσει με διάφορα επιχειρήματα, σε αυτό το θέμα ωστόσο θεωρώ πως ο Βενιζέλος συμμετείχε σε ένα πραξικόπημα. Δεν ήταν επανάσταση. Ήταν μια ατυχής επιλογή, μια λανθασμένη κίνηση. Εκεί βέβαια που είχε φτάσει το πράγμα, η κατάσταση ήταν μη αναστρέψιμη:\n«Δεν μπορεί να παραβλέψει κανείς ότι στο διάστημα που είχε μεσολαβήσει από την απόπειρα κατά του Βενιζέλου τον Ιούνιου του 1933, μέχρι τις αρχές του 1935 η δημοκρατία είχε εν πολλοίς καταλυθεί [….] Στην πραγματικότητα από το 1933, η χώρα ζούσε υπό τον αστερισμό διαδοχικών μικρών πραξικοπημάτων που εξυπηρετούσαν τον ίδιο σκοπό: την επιβολή της μονοκρατορίας της αδιάλλακτης Δεξιάς στην Ελλάδα. Μικρή σημασία είχε εάν θα εμφανιζόταν με βασιλική πορφύρα ή με φαιά στολή. Ίσως και με τις δύο, όπως και συνέβη τελικά» σελ. 1077\nΑυτή είναι η άποψη του Παπαδάκη. Αλλά υπάρχει και η αντίθετη που υποστηρίζει πως η απόπειρα κατά της ζωής του Βενιζέλου είχε συσπειρώσει όλες τις δημοκρατικές δυνάμεις γύρω από το πρόσωπό του και πως λίγο ακόμα χρειαζόταν ώστε να καταρρεύσουν οι αντιβενιζελικοί και όλο το ιδεολογικό τους οικοδόμημα. Με την συμμετοχή ωστόσο του Βενιζέλου στο κίνημα της 1ης Μαρτίου 1935 (είτε το πεις επανάσταση είτε το πεις πραξικόπημα) άνοιξε ο δρόμος για την επιστροφή του βασιλιά και την άνοδο του δικτάτορα Μεταξά στην εξουσία. Ποιος έχει δίκιο; Ποιος έχει άδικο; Σκατά τα έκαναν και οι μεν και οι δε.\nΤον Μάρτιο του 1936 πεθαίνει ο Βενιζέλος, εξόριστος στο Παρίσι.\nΌ,τι και να του προσάψει κανείς, υπήρξε μια από τις σπουδαιότερες πολιτικές μορφές που έβγαλε αυτός ο τόπος. Άνθρωπος και ευγενής και καλλιεργημένος, με σπάνιο ταλέντο στις διπλωματικές διαπραγματεύσεις, θρυλικός βιβλιοφάγος, που αγαπούσε με πάθος και ειλικρίνεια την Ελλάδα και είχε ένα αυθεντικό όραμα για τον τόπο. Το πολιτικό του ήθος θα έπρεπε να αποτελεί πρότυπο και παράδειγμα για οποιονδήποτε επιθυμεί να ακολουθήσει μια διαδρομή στον πολιτικό στίβο. Αγαπήθηκε και μισήθηκε πολύ. Αγωνίστηκε πολύ. Έγινε αναπόσπαστο κομμάτι της ιστορίας του τόπου.\nΗ συγκεκριμένη βιογραφία είναι καλή και χρήσιμη και φωτίζει μια ιδιαίτερα σκοτεινή περίοδο της Ελληνικής Ιστορίας που έχει αφήσει πληγές στον λαό μας, τα σημάδια των οποίων, έστω και αχνά, είναι ακόμα και σήμερα εμφανή. Η άποψή μου είναι πως αξίζει να διαβαστεί. Ωστόσο θα επαναλάβω πως συχνά ο συγγραφέας δεν καταφέρνει να είναι αντικειμενικός, στα σημεία εκείνα όπου θα όφειλε να ασκήσει αυστηρότερη κριτική στον Κρητικό. Δεν παραχαράσσει την αλήθεια. Δεν λέει ψέματα. Αλλά προσπαθεί υπέρ το δέον να φωτίσει τα καλά και να δικαιολογήσει όλες τις αβλεψίες και τις αδυναμίες του Βενιζέλου. Δεν του προσάπτω κακές προθέσεις. Ούτε και στον Βενιζέλο προσάπτω άλλωστε. Ο Παπαδάκης είναι ένας τίμιος άνθρωπος αφοσιωμένος στην διατήρηση της ιστορικής μνήμης του σπουδαίου Έλληνα πολιτικού. Δεν θα μπορούσε να γράψει διαφορετικά αυτήν την βιογραφία. Και είναι ένα έργο αξιόλογο και καλοδουλεμένο.


Η Μαρίνα Λαμπροπούλου μιλά πρώτη φορά για την πιο δραματική στιγμή της ζωής της – TVnea.gr\nΣυγκλονίζει η Μαρίνα Λαμπροπούλου: «Ο γιος μου είδε νεκρό τον πατέρα του όταν…»»\nΤζον Καγιούλης Nomads: Αυτός είναι ο νέος «μυστηριώδης» παίκτης του Survivor\n“Ο πατέρας του παιδιού μου έφυγε. Πέθανε πριν από 2 χρόνια από ανεύρυσμα εγκεφάλου στα 47 του χρόνια. Τον βρήκε ο γιος μου”.\nΗ Μαρίνα Λαμπροπούλου έγινε γνωστή μέσα από την παρουσίαση του 3, 2, 1, AΝΤ1. Στην πορεία αποτραβήχτηκε από τα φώτα της δημοσιότητας, έκανε τη δική της σχολή χορού και με τον σύντροφό της απέκτησαν έναν γιο, ο οποίο σήμερα είναι 9 ετών. Ωστόσο, η ίδια σε συνέντευξη που έδωσε στο Happy Day και στον Χρήστο Βαρθαλίτη, μίλησε πρώτη φορά για την πιο δραματική στιγμή της ζωής της, όταν ο γιος της βρήκε νεκρό τον πατέρα του στο σπίτι.\nΟ σύντροφός της πέθανε ξαφνικά στα 47 από ανεύρυσμα εγκεφάλου. Ο γιος της βραβεύτηκε στο σχολείο για την ανδρεία του και την ψυχραιμία του, όταν εκείνο το πρωί βρήκε τον μπαμπά του νεκρό. «Δεν μας τα έφερε η ζωή όπως τα θέλαμε. Ο πατέρας του παιδιού μου έφυγε. Πέθανε πριν από 2 χρόνια από ανεύρυσμα εγκεφάλου στα 47 του χρόνια. Τον βρήκε ο γιος μου, ξύπνησε να του πει καλημέρα. Τον άκουσε η σπιτονοικοκυρά, ανέβηκε πάνω, του άνοιξε, γιατί είχε πάρει μια κουτάλα και προσπαθούσε να σπάσει τη γυάλινη πόρτα», αναφέρει χαρακτηριστικά η Μαρίνα Λαμπροπούλου.


Κόκκινο καμίνι: Οι απαντήσεις του Ιωάννη Ζαφειράτου στα καυτά ερωτήματα που του τέθηκαν\nΟι απαντήσεις του Ιωάννη Ζαφειράτου στα καυτά ερωτήματα που του τέθηκαν\nΟ κ Ιωάννης Ζαφειράτος, απαντά μέσω Φ/Β στα ερωτήματα που του τέθηκαν\nOctober 14 at 9:40am ·\nΕυχαριστώ που μου δίνετε την ευκαιρία να απαντήσω και ασφαλώς δεν θα την αφήσω να πάει χαμένη, ή να αποτύχει όπως τόσες άλλες προηγούμενες.\nΛέτε: “επί αρκετά χρόνια οι εγκρίσεις, άδειες, γνωμοδοτήσεις που εγκρίθηκαν για την «Ελληνικός Χρυσός», ανέφεραν: «Πληροφορίες: Ιωάννης Ζαφειράτος».\nΤα πρώτα χρόνια η αναφορά αυτή φανερώνει έναν άπειρο υπάλληλο που δεν καταλάβαινε για ποιο λόγο πολλοί συνάδελφοι άφηναν κενό το κουτάκι “πληροφορίες” σε ορισμένα επίμαχα ή αμφιλεγόμενα έγγραφα. Και όταν αργότερα το κατάλαβε, επέμενε και τότε να το συμπληρώνει. Αυτό δείχνει, αν μη τι άλλο ότι ο υπάλληλος αναλαμβάνει τις ευθύνες του, που περιορίζονται βεβαίως στο ακριβές κείμενο που εισηγήθηκε.\nΛέτε: “αφού απαντάτε πρόθυμα στους πολέμιους συνεργάτες σας, αλλά και στους φίλους σας υπέρμαχους”\nΝαί, βρίσκομαι και στη μία πλευρά και στην άλλη. Ξέρετε γιατί? Οι χαρακτηρισμοί πολέμιος-υπέρμαχος στο δικό μου μυαλό είναι συμβατικοί και δε λένε τίποτε. Επίσης, και οι δύο πλευρές στη συγκεκριμένη υπόθεση δεν υπολόγισαν, ή μάλλον αγνόησαν παντελώς ότι υπάρχει και μία τρίτη. Η πλευρά του κοινού μας και κοινού τους καλού και συμφέροντος. Δεν λέω του δημοσίου γιατί εκείνο έχει πιο στενή έννοια από αυτό που εννοώ. Αυτή την πλευρά προσπάθησα να υπηρετήσω.\n“Μετά την κύρωση του Ν.3220/2004, άρχισαν να ισχύουν οι συμβατικές υποχρεώσεις των δύο συμβαλλομένων μερών, δηλ. του ελληνικού δημοσίου και της εταιρείας.\nΒάσει του άρθρ. 3.2, η εταιρεία υποχρεούτο μέχρι τις 28-1-2006 να καταθέσει πλήρες και ολοκληρωμένο επενδυτικό σχέδιο, με όλες τις τεχνικές μελέτες και για τη μεταλλουργία χρυσού. Βάσει δε του άρθρ. 3.3 ο έτερος συμβαλλόμενος, το ελληνικό δημόσιο, υποχρεούτο να εξετάσει το υποβληθέν επενδυτικό σχέδιο και «το αργότερο έως 28-1-2007 να εγκρίνει το επενδυτικό σχέδιο και να εκδώσει όλες τις απαιτούμενες άδειες και εγκρίσεις».\nΕδώ, λοιπόν, βάσει του Ν.3220/2004 έχουμε έναν συμβαλλόμενο που υποχρεούται να υποβάλει το επενδυτικό σχέδιο, και τον έτερο συμβαλλόμενο που υποχρεούται να το ελέγξει και να το εγκρίνει ή να το απορρίψει.”\nΜέχρι εδώ αναφέρατε τους όρους της σύμβασης με πιστότητα. Γιατί αποκλίνετε στην τελευταία πρόταση? Η επιλογή της απόρριψης δεν υπάρχει στη σύμβαση. Ούτε διαδικασία τροποποιήσεων του σχεδίου. Η διαδικασία που υπάρχει είναι πολύ συνοπτική με σύντομες προθεσμίες και αφήνει πολλά θέματα προς ερμηνεία. Τι γίνεται στην περίπτωση που κριθεί ανεπαρκές το σχέδιο ή οι μελέτες? Πότε και πώς διαπιστώνεται αυτό? Τι είναι το πλήρες τι είναι το άρτιο σχέδιο και τι το ολοκληρωμένο? Μόνο ο (η) συγγραφέας του κειμένου της σύμβασης ξέρει. Θα δείτε γι αυτά παρακάτω.\n“Είναι λογικό, λοιπόν, ο ελέγχων να είναι ανώτερος ή έστω ίσος στην τεχνογνωσία με τον υποβάλλοντα το σχέδιο, σε διαφορετική περίπτωση γίνεται κατανοητό ότι θα υπάρξει πρόβλημα.”\nΚαι εδώ προχωράτε σε εκτός πραγματικότητας κρίση ότι δήθεν δεν είχα την τεχνογνωσία. Δεν προβλέπεται πουθενά ούτε στη σύμβαση (πχ θα μπορούσε να λέει ότι το σχέδιο ελέγχεται από επιστήμονες εγνωσμένου κύρους), ούτε στη νομοθεσία ο ελέγχων να κατέχει συγκεκριμένο επίπεδο τεχνογνωσίας, πόσο μάλλον ανώτερο. Ο υποβάλλων έχει την ευθύνη να επιλέξει τεχνολογία και να εφοδιαστεί με την τεχνογνωσία, την οποία θα περιγράψει επαρκώς στις μελέτες του, όχι ο ελέγχων. Αλλά ας το δεχτούμε ότι ο τελευταίος πρέπει να είναι ικανός να την αξιολογήσει.\nΠραγματικά είχα και είχαμε όλοι την ικανότητα. Ο ελέγχων έχει το ρόλο να εφαρμόσει τους βασικούς κανόνες της επιστήμης και τεχνικής για την εξέταση του σχεδίου, τους οποίους γνωρίζουν όσοι έχουν τη συναφή με το αντικείμενο ειδικότητα. Την ειδικότητα όχι μόνο είχε η αρμόδια υπηρεσία με έναν αριθμό μηχανικών που τη στελέχωναν (βλ. Παρακάτω) αλλά είχε στη διάθεσή της και την εξειδίκευση με αρκετούς κατόχους μεταπτυχιακών τίτλων σπουδών και δη στο αντικείμενο της μεταλλουργίας (ελέω επιλογών ΑΣΕΠ). Και δεν εννοώ μόνο τον γράφοντα. Ομοίως τα μέλη της επιτροπής αξιολόγησης. Όλοι αυτοί είχαν όλα τα εχέγγυα και το κύρος να κρίνουν το σχέδιο και ορισμένοι είχαν και περισσή ικανότητα από τον ελεγχόμενο. Αυτό αποδείχθηκε ύστερα όταν η υπηρεσία αυτή αμφισβήτησε ευθέως συμπεράσματα που παρουσίαζε ο επενδυτής, πράγμα έγινε τεκμηριωμένα και δίκαια, όπως φάνηκε από τις προφάσεις (προθεσμίες, alumbrera, επί τόπου κλπ) που χρησιμοποίησε ο επενδυτής για να καταρρίψει τη θέση του δημοσίου.\nα) Ποια είναι η υπηρεσία η οποία ορίσθηκε ως υπεύθυνη για την πραγματοποίηση του ελέγχου στο επενδυτικό σχέδιο και λοιπές μελέτες μεταλλουργίας της εταιρείας;\nΔεν υπήρχε ανάγκη ορισμού. Υφίστατο η καθ´ύλην αρμοδια τεχνική υπηρεσία Δ/νση Μεταλλευτικών και Βιομηχανικών Ορυκτών, στο οργανόγραμμα του συνυπογράφοντος τη σύμβαση ΥΠΑΝ- Τομέα Ενέργειας (που περιλάμβανε τις ΟΠΥ). Επίσης, με διάταξη νόμου οι προβληματικές επιχειρήσεις μεταλλείων αναδιαρθρώνονται υπό την εποπτεία της ίδιας υπηρεσίας. Έτσι έχει αρμοδιότητα να παρακολουθεί και στις συμβάσεις πώλησής τους.\nβ) Σ’αυτή την υπηρεσία, ποιος ήταν ο υπεύθυνος και αρμόδιος υπάλληλος ο οποίος διέθετε την τεχνογνωσία επί των εφαρμόσιμων μεθόδων μεταλλουργίας, που ορίσθηκε να πραγματοποιήσει τον έλεγχο του επενδυτικού σχεδίου και των τεχνικών μελετών της μεταλλουργίας;\nΣ’ αυτή την υπηρεσία,υπηρετούσαν τότε ο γράφων (ένας μεταλλειολόγος με διδακτορικό στη μεταλλουργία), τμηματάρχης ήταν ένας μεταλλειολόγος (επί χρόνια μηχανικός στη μεταλλουργία Λαυρείου), και διευθυντής και γεν. δ/ντης μεταλλειολόγοι, όλοι με μεταπτυχιακά, πολυετή εμπειρία σε μεταλλεία, εργοστάσια, εργαστήρια και στην επιθεώρηση και αδειοδότηση μεταλλείων. Ο έλεγχος του σχεδίου έγινε από όλους της ιεραρχίας (4 μηχανικοί), εγώ συνέταξα το κείμενο των παρατηρήσεων συνεισφέροντας τις περισσότερες, λόγω της γνώσης των τεχνικών λεπτομερειών και ιστορικού της μεταλλουργίας από την προηγούμενη εμπειρία μου. Η ομόφωνη γνώμη όλων ήταν σύμφωνη στην πρότασή μου για σύσταση ειδικής επιτροπής συνολικής τεχνικής περιβαλλοντικής αξιολόγησης από ΥΠΑΝ-ΥΠΕΧΩΔΕ, η οποία συστάθηκε και αποφάνθηκε με αναλυτική έκθεση πολύ σύντομα, μετά την έκδοση του εγγράφου του 2006 που ξέρετε.\n“α) Η «αποικιακού» χαρακτήρα σύμβαση μεταξύ του ελληνικού δημοσίου και της εταιρείας «Ελληνικός Χρυσός» και η συμβολαιογραφική της πράξη, έγινε ενώπιόν σας;”\nΔεν ήμουν παρών κατά την υπογραφή, αλλά στη συνάντηση των μερών λίγα λεπτά πριν από αυτή στο Υπουργείο Οικονομικών, στο γραφείο του τότε υφυπουργού.\n“β) Έγινε σε γραφείο δικού σας συγγενή;”\nΕννοείτε τη συμβολαιογράφο, η οποία τυχαίνει να είναι οικείο μου πρόσωπο. Η συνάντησή μας εκεί ήταν καθαρή σύμπτωση που απέβη μάλλον ευτυχής για την υπόθεση. Από το γραφείο της είχε γίνει και η προηγούμενη σύμβαση (1996), σε χρόνο που δεν ήμουν στο υπουργείο, αν εννοείτε ότι είχα να κάνω οτιδήποτε με την επιλογή της. Αν εννοείτε το αντίστροφο, διορίστηκα μέσω διαγωνισμού του ΑΣΕΠ. Αν εννοείτε πιθανή μεσολάβησή της να εργαστώ στην προηγούμενη εταιρεία, παρόλο που δεν θα ήταν μεμπτή μεταξύ ιδιωτών, δεν έγινε ποτέ, δεν υπήρξε πρόσληψή μου, αλλά συνεργασία ορισμένου μικρού χρονικού διαστήματος διότι κρίθηκα απαραίτητος σε τρέχον έργο του ειδικού αντικειμένου της μελέτης μου (βιο-υδρομεταλλουργία). Με αυτό το αντικείμενο είμαστε 2-3 σε όλη την Ελλάδα και η επιλογή της tvx οδήγησε μαθηματικά σε εμένα, καθώς οι άλλοι ήταν απασχολημένοι, είχαν οικογένειες και δεν μπορούσαν να μετακομίσουν σε δωμάτιο 2x4 στην Ιερισσό.\nγ) Είχατε συμβολή στην σύνταξη αυτής της συμβάσεως; Και υπό ποια ιδιότητα;\nΗ βασική συμφωνία για τη σύμβαση είχε ήδη γίνει στην τριμερή συνάντηση ΥΠΟΙΚ, Υπ. Εργασίας, Εταιρείας (εργαζομένων & επενδυτή), απουσία του ΥΠΑΝ και της υπηρεσίας μου. Είχε εκδοθεί μνημόνιο συμφωνίας και σχέδιο σύμβασης από το γραφείο υφυπουργού του άλλου υπουργείου. Η υπηρεσία μου έκανε τροποποιήσεις αποκλειστικά στα μέρη που αφορούσαν τα θέματα αρμοδιότητάς της. Ως απλός υπάλληλος της υπηρεσίας αυτής έχω συνεισφέρει στη συμπλήρωση του άρθρου 3 των υποχρεώσεων της αγοράστριας και στις ρυθμίσεις των θεμάτων μεταλλειοκτησίας που περιέχει ο ν.3220/04. Για παράδειγμα, μεταξύ άλλων, τη φράση “για την κατασκευή και λειτουργία εργοστασίου χρυσού”, τη φράση “εμπλουτισμού και μεταλλουργίας για την ανάκτηση των μεταλλικών αξιών” και τη φράση “συνοδευόμενο από όλες τις απαιτούμενες για την αδειοδότηση μελέτες”. Ορισμένα από αυτά δεν υπήρχαν λίγα λεπτά πριν την υπογραφή και θα τα δείτε χειρόγραφα από τη συμβολαιογράφο. Όλα τα άρθρα βεβαίως έχουν νομικούς-συντάκτες, τα ονόματα των οποίων φαίνονται στο κείμενο της σύμβασης.\n“Ως πρώην τεχνικός σύμβουλος και μελετητής της ΤVX, γνωρίζατε το 2006 ότι για τα δυσκατέργαστα συμπυκνώματα της Ολυμπιάδος, δεν μπορεί να εφαρμοσθεί η μέθοδος flash smelting;”\nΣτην tvx υπήρξα εξωτερικός συνεργάτης για λίγους μήνες, όπως προανέφερα. Δεν έχω υπογράψει καμία μελέτη τους, ώστε να με αποκαλείτε μελετητή, ούτε καν της μονάδας δοκιμών που δούλεψα. Έχω δημοσιεύσει άρθρα που προέρχονται από τη συνεργασία μου αυτή και από σχετική δουλειά που έκανα στο εργαστήριο με χρήστη την tvx.\nΌχι, και δεν υπήρχε κανείς άλλος που γνώριζε τότε αν μπορεί ή δεν μπορεί να εφαρμοσθεί η μέθοδος. Το ερώτημα δεν τίθεται καν στις καινοτόμες εφαρμογές με αυτό τον μονοσήμαντο άσπρο-μαύρο τρόπο. Επαναλαμβάνω, μην κάνετε το σφάλμα να απλοποιείτε. Η εφαρμοσιμότητα μιας νέας μεθόδου σε ένα μετάλλευμα ποτέ δεν είναι απλό και άμεσο να απαντηθεί εκ των προτέρων. Χρειάζεται να γίνει δουλειά. Γι αυτό θα δείτε μέσα σε όλες τις μεταλλουργίες να υπάρχει και ένα εργαστήριο, μικρές ή μεγάλες εγκαταστάσεις δοκιμών. Η Outotec έχει ολόκληρο κέντρο αφιερωμένο στις δοκιμές.\nΥπήρχαν τότε μόνο τα στοιχεία της outotec που ήταν ιδιαίτερα ευνοϊκά και ενθαρρυντικά.\nΣε όλα τα 30 βιομηχανικά φλας σμελτινγκ υπήρχε ήδη η δυνατότητα ανάκτησης χρυσού, ως παραπροϊόντος, συνεπώς η πρόταση ήταν αποδεκτή και δεν φαινόταν ανέφικτη ή εξωπραγματική. Η χημεία στο θεμελιώδη έλεγχο ήταν σωστή και όπως λέει η outotec εφικτή. Οι ανησυχίες για το αρσενικό αντιμετωπίζονταν ικανοποιητικά από μία πολύ ωραία κατανομή που εμφάνιζαν οι μελέτες, υποστηριζόμενη από πειραματικές δοκιμές (5 τον αριθμό). Ακόμα και σήμερα πολλοί καλοί συνάδελφοι δεν αμφισβητούν ούτε στο ελάχιστο τις μελέτες αυτές.\nΠροερχόμενος από το ελληνικό εργαστήριο μεταλλουργίας, γνώριζα πολύ καλά τις διαδικασίες τεχνολογικής ανάπτυξης αφού συμμετείχα ενεργά σε ορισμένες από αυτές. Έχοντας και την εμπειρία της tvx γνώριζα και την ανάπτυξη που γινόταν για την επιλεγμένη τότε μέθοδο για την Ολυμπιάδα. Μόλις είδα λοιπόν τη νέα εφαρμογή, μετά την έκπληξη ανέμενα να ακολουθήσει η αντίστοιχη δουλειά ρουτίνας, όπως γινόταν στο ΕΜΠ στην tvx και στη ΛΑΡΚΟ τόσα χρόνια που δούλεψα εκεί και είχε ελάχιστες πιθανότητες να αποτύχει, καθώς προβαλλόταν ως εγγυητής ένας από τους πιο φημισμένους τεχνολογικούς εταίρους στο χώρο της μεταλλουργίας.\n“Καθόλη την διαδρομή της αδειοδότησης, αντιληφθήκατε να επιχειρείται εξαπάτηση από κάποιο συμβαλλόμενο μέρος; Εκτός από το να πείτε μία γνώμη, το καταγγείλατε σύμφωνα με το άρθρο 36 Κ.Π.Δ. εκεί όπου ο νόμος ορίζει;”\nΕκείνα που έχω διαπιστώσει εγώ όλα αυτά τα χρόνια τα έχω γράψει πλήρη και καθαρά στα επίσημα έγγραφα και έχουν όλες τις νόμιμες επιπτώσεις. Η απάντησή μου λυπάμαι θα σας απογοητεύσει, αλλά δεν μπορεί να διαπιστωθεί αυτό που λέτε. Η διαπίστωση απάτης προϋποθέτει δίκη προθέσεων, η οποία δεν νομιμοποιείται να την κάνει η υπηρεσία. Το ίδιο μας είπε και το δικαστήριο όταν του το θέσαμε. Έχουμε έναν επενδυτή που υλοποιεί σε μεγάλο ποσοστό το σχέδιο, υποβάλει όλες τις μελέτες και κάνει εκείνο που νομίζει ότι είναι απαραίτητο για την εκπλήρωση των συμβατικών του υποχρεώσεων. Έχουμε από την άλλη ένα δημόσιο που εξετάζει τις μελέτες και εγκρίνει ή επιστρέφει. Επίσης ελέγχει την εφαρμογή τους και επιβάλει ποινές. Εαν το δημόσιο κρίνει δια των αρμοδίων υπηρεσιών του ότι η άλλη πλευρά δεν εκπληρώνει τις υποχρεώσεις ή δεν συμμορφώνεται, έχει μέσω της σύμβασης και του νόμου όλα τα εργαλεία που μπορεί να χρησιμοποιήσει και να ενεργοποιήσει για να το επιβάλει. Δεν εξαπατά πλέον κανείς το δημόσιο.\nΌχι ως έχει αλλά ναι με τις τροποποιήσεις που έχω προτείνει στα έγγραφα, μπορεί να γίνει η επίμαχη μεταλλουργία, υπό προϋποθέσεις.


Γνωρίζετε για τον Οισοφάγο Καρυοθραύστη; | Υγεία & Ομορφιά\nΗ αιτία αυτής της πάθησης είναι άγνωστη.\nΟ θωρακικός πόνος είναι το πιο συχνό σύμπτωμα. Οι ασθενείς συχνά επισκέπτονται γαστρεντερολόγους μόνο μετά από ενδελεχή καρδιολογική εξέταση. Περίπου οι μισοί ασθενείς αναφέρουν δυσφαγία επιπροσθέτως της θωρακαλγίας.\nΤο βαριούχο γεύμα είναι συνήθως φυσιολογικό. Μερικές φορές μπορεί να υπάρχει ένα επιφρενικό εκκόλπωμα.\nΗ μανομετρία του οισοφάγου είναι η εξέταση κλειδί για τη διάγνωση του οισοφάγου καρυοθραύστη. Τα κλασικά μανομετρικά ευρήματα είναι:\n(1) φυσιολογική ροή των περισταλτικών κυμάτων ( δεν υπάρχουν σύγχρονες συστολές)- όμως τα περισταλτικά κύματα στον άπω οισοφάγο έχουν πολύ υψηλή ισχύ (>180mmHg) και διάρκεια (>6 δευτερόλεπτα) και\n(2) φυσιολογική λειτουργία του ΚΟΣ ή ανωμαλίες ίδιες με αυτές που παρατηρούνται στην αχαλασία και το διάχυτο οισοφαγικό σπασμό.\nΑυτή η εξέταση είναι ουσιαστική διότι τα συμπτώματα και η μανομετρική εικόνα του οισοφάγου καρυοθραύστη μπορούν να προκληθούν και από Γαστρο-Οισοφαγική Παλίνδρομη Νόσος.\nΣε τέτοιες περιπτώσεις, η θεραπεία πρέπει να κατευθύνεται προς την παλινδρόμηση διότι η διαταραχή της κινητικότητας είναι δευτερογενής.\nΜπορεί να συμβεί αναγωγή και εισρόφηση, που πιθανόν να οδηγήσουν σε υποτροπιάζουσες λοιμώξεις αναπνευστικού. Μπορεί να υπάρχει επιφρενικό εκκόλπωμα, λόγω κινητικής διαταραχής.\nΟ οισοφάγος καρυοθραύστης δεν είναι τόσο καλά καθορισμένος όσο άλλες πρωτοπαθείς κινητικές διαταραχές του οισοφάγου τόσο όσο αφορά την παθοφυσιολογία όσο και τη θεραπεία.\nΑρχικά, θεωρούνταν ότι η αιτία της θωρακαλγίας ήταν η υψηλή πίεση των περισταλτικών συστολών, κι έτσι στόχος της θεραπείας ήταν η μείωση της υψηλής ισχύος των περισταλτικών κυμάτων.\nΌμως, οι αναστολείς διαύλων ασβεστίου δεν μπορούν να βελτιώσουν τον θωρακικό πόνο ακόμα και όταν μειώνουν την ένταση των συστολών.\nΟμοίως, τα αποτελέσματα της χειρουργικής θεραπείας είναι απογοητευτικά, καθώς ο θωρακικός πόνος παραμένει μετά τη μυοτομή σε ποσοστό που φτάνει το 50%. Η δυσφαγία βελτιώνεται στο 80% των ασθενών.\na.alefragkis 07/08/2020 14/09/2020


Βάρκα symone βάρος και ύψος\nΑνεξήγητη απώλεια βάρους μετά από χειρουργική επέμβαση - Hcg άρθρα περιοδικών διατροφής\nΣυμπτωματολογία. Σοβαρή κοιλιοκάκη οδηγεί στα χαρακτηριστικά συμπτώματα όπως ωχρότητα, χαλαρά και λιπαρά κόπρανα ( στεατόρροια) και απώλεια βάρους ή αδυναμία αύξησης βάρους( σε μικρά παιδιά). Ανεξήγητη απώλεια βάρους μετά από χειρουργική επέμβαση. Τα σημ εία και τα συμπτώματα που μπορεί να σχετίζονται με δυσφαγία μπορεί να είναι:.\nΧάσετε βάρος σε 2 μήνες φυσικά\nΠόσο καιρό τρέχει στο treadmill για να κάψει το λίπος\nΓρήγορη απώλεια λίπους δεύτερη έκδοση pdf\nΠώς να χάσετε βάρος για έναν πολυάσχολο φοιτητή κολεγίου\nGarcinia cambogia μεταφρασμένο σε φάρσα\nΥγιεινές συνταγές για το μεσημεριανό γεύμα\nΧειρουργική Καθαρισμό προχωρημένο\nΟ Λάμπρος Ζέλλος είναι χειρουργός θώρακος εκπαιδευμένος στο Harvard. Ασκεί χειρουργική θώρακος επί σειρά ετών στο Brigham & Women' s Hospital/ Dana Farber Cancer c 05, · Ο καρκίνος των ωοθήκων ( ovarian cancer) είναι συχνά στα πρώτα στάδια μια σιωπηλή ασθένεια, πράγμα που σημαίνει ότι πολλές γυναίκες δεν έχουν καθόλου συμπτώματα. Ο καρκίνος του νεφρού ή νεφροκυτταρικό καρκίνωμα είναι η τρίτη συχνότερη κακοήθεια του ουροποιητικού συστήματος.


Παραλία Βουρβούλος, Έξω Γιαλός: Ενοικιαζόμενα για διακοπές | HomeAway\nΠαραλία Βουρβούλος: Βρείτε τις καλύτερες επιλογές τουριστική κατοικίας για τις διακοπές σας.\nΠαραλία Βουρβούλος, Έξω Γιαλός: Πού να μείνετε;\nΠαραλία Βουρβούλος: Στις καταχωρίσεις των καταλυμάτων μας για το 2020, θα βρείτε 729 διαφορετικά εξοχικά σπίτια. Από 212 Οικίες έως 86 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Παραλία Βουρβούλος;\nΝαι, φυσικά. Η HomeAway προσφέρει 212 Οικίες σε Παραλία Βουρβούλος. Άλλοι δημοφιλείς τύποι ενοικιαζόμενων καταλυμάτων σε Παραλία Βουρβούλος περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Παραλία Βουρβούλος) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 332 τουριστικά καταλύματά μας σε Παραλία Βουρβούλος. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Παραλία Βουρβούλος;\nΝαι, η HomeAway προσφέρει μια επιλογή 727 διαθέσιμων τουριστικών καταλυμάτων για απευθείας κράτηση online και 345 για άμεση κράτηση κοντά σε Παραλία Βουρβούλος. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Παραλία Βουρβούλος!


Παιδιά χωρίς άγχος! Δύσκολο αλλά όχι ακατόρθωτο. - φροντιστήριο ξένων γλωσσών Παγκράτι | elingua.gr\nΌσοι δουλεύουμε στην εκπαίδευση, αλλά και ως γονείς μπορούμε να δούμε ότι δυστυχώς πολλά παιδιά, ακόμα και από τις πρώτες τάξεις του δημοτικού, εκδηλώνουν άγχος.\nΆγχος για το αν θα προλάβουν να τελειώσουν τις εργασίες τους, αν θα κερδίσουν στο παιχνίδι που παίζουν ή αν είναι αποδεκτά από τους συνομηλίκους τους.\nΤο άγχος είναι κάτι που μπαίνει στις ζωές των παιδιών από πολύ μικρή ηλικία. Ο κύριος λόγος είναι ότι τόσο οι γονείς όσο και οι εκπαιδευτικοί έχουμε πολλές απαιτήσεις από τα παιδιά μας. Να μάθουν μία ή και δυο ξένες γλώσσες, να είναι «άριστοι» μαθητές, να γυμνάζονται, να έχουν εφόδια και σε όλα αυτά να έχουν επιτυχίες!\nΜήπως τελικά ζητάμε πολλά από τα παιδιά μας; Μήπως μια πιο ανέμελη ζωή θα τα έκανε πιο χαρούμενα;\nΕπικοινωνήστε μαζί τους: Η βάση όλων είναι η επικοινωνία. Συζητήστε με τα παιδιά σας. Ρωτήστε τα τι είναι αυτό που τους αρέσει και τι όχι στην καθημερινότητά τους. Πώς νιώθουν για όλα όσα κάνουν. Αν εντοπίσετε ότι κάτι δεν τους αρέσει ή τους προκαλεί στρες, συζητήστε το και δείτε πώς μπορείτε να το αντιμετωπίσετε.\nΠιστέψτε σε εκείνα: Η εμπιστοσύνη και η πίστη είναι θεμελιώδεις στην σχέση μας με τα παιδιά. Πιστέψτε στις ικανότητες των παιδιών και στηρίξτε κάθε τους προσπάθεια.\nΕυνοήστε το παιχνίδι τους: Το παιχνίδι είναι αναπόσπαστο κομμάτι της παιδικής ηλικίας! Αφήστε τα παιδιά να παίξουν και να εκφράσουν τα συναισθήματά τους, να χρησιμοποιήσουν τη φαντασία τους και να εκτονώσουν το άγχος τους.\nΕπιβραβεύστε τα παιδιά σας: Επιβραβεύστε όλα τα σημαντικά αλλά και τα μικρά τους κατορθώματα. Θα νιώσουν όμορφα και θα τονωθεί η αυτοπεποίθησή τους.\nΑυτές λοιπόν οι μικρές συμβουλές θα μας βοηθήσουν να χτίσουμε μια υγιή σχέση με ευτυχισμένα, γεμάτα αυτοπεποίθηση παιδιά!\nΚαθηγήτρια στο e-Lingua


Τραυματισμός για τον KEN ROCZEN (video). - Enduro Fighter\nAma Supercross 2017 3ος Γύρος Anaheim2 – Νικητές οι Dungey και Hill. Βιντεο: Alestrem Hard Enduro 2017 – Πρόλογος,Ολόκληρος ο Αγώνας.\nΤραυματισμός για τον KEN ROCZEN (video).\nΆσχημα νέα για τον ίδιο και την ομάδα του. Ο αναβάτης της Honda ύστερα από μια πτώση στο Anaheim2, υπέστη σύνθετο κάταγμα στην ωλένη στον πήχη του χεριού του. Μέχρι τώρα δεν υπάρχουν περεταίρω πληροφορίες. Το σίγουρο είναι ότι θα χάσει μερικούς αγώνες κάτι το οποίο θα τον δυσκολέψει ιδιαιτέρα στο κυνήγι του τίτλου, ενώ δίνει έτσι πολλές πιθανότητες στον Ryan Dungey.\nΓια να δείτε ολόκληρους τους αγώνες του 3ου γύρου πατήστε Εδώ. Race report 3ου αγώνα Εδώ.\nTagged with → AMA supercross • AMA Supercross 2017 • ama supercross news • Ken Roczen • motocross • motocross news • mx video • Supercross video • video • Νέα motocross • Τραυματισμοί


Τα στάδια μιας βόλτας με το ποδήλατο βουνού... - Sela\nFun, MTB, Reusable, Άποψη, Νέα\nΈχετε καθίσει ποτέ να σκεφτείτε τα στάδια μιας βόλτας με το ποδήλατο βουνού; Πιθανόν όχι αν μένετε σε μια περιοχή που ξεκινάτε με το ποδήλατο από το σπίτι και μετά από λίγες πεταλιές πατάτε ήδη χώμα. Επειδή όμως δεν είναι όλοι τόσο προνομιούχοι, εμείς καθίσαμε και σκεφτήκαμε τα στάδια μιας κλασικής βόλτας με το ποδήλατο βουνού -στο βουνό φυσικά!- και σας τα περιγράφουμε!\nΌλα ξεκινάνε από την δουλειά. Παρασκευή μεσημέρι, η στοίβα με τους φακέλους πιο μεγάλη από ότι ήταν την Δευτέρα, αλλά στο μυαλό είναι μόνο ένα πράγμα πλέον. Πότε θα φορέσουμε τα ποδηλατικά μας, θα πάρουμε το ποδήλατο μας και θα βγούμε με το παρεάκι να πάμε για να διασκεδάσουμε!\nΟι λίγες ώρες αναμονής πριν ξεκινήσει η βόλτα! Ξυπνάς -χωρίς ξυπνητήρι- Σάββατο πρωί, ετοιμάζεις πρωινό, ανοίγεις τα social media να δεις μήπως έγινε κάποια καταστροφή στην περιοχή σου και σου χαλάσει την βόλτα. Φορτώνεις το ποδήλατο στο αμάξι, πετάς και δυο αλλαξιές ρούχα, τσάντα, κράνος, ποδηλατικά παπούτσια, γάντια, επιγονατίδες και είσαι έτοιμος. Φτάνεις στο σημείο του ραντεβού και ακόμη περιμένεις… όπως πάντα ήσουν ο πρώτος στο ραντεβού!\nΞεκινάς με τα όλα. Μετά από 5 λεπτά κάνεις διάλειμμα για ανάσες! Το έχουμε πάθει και το παθαίνουμε ακόμη. Όταν έχουμε μέρες να βγούμε, από τον ενθουσιασμό μας ξεκινάμε πολύ δυνατά, με αποτέλεσμα, μετά από 500 μέτρα να πρέπει να σταματήσουμε για να συνέλθουμε, επειδή έχουμε γίνει κόκκινοι σαν πατζάρια… Να δούμε πότε θα μάθουμε αυτό το «ζέσταμα»…\nΔεύτερη στάση για ανάσες. Μετά τις πρώτες ανάσες, ξεκινάμε -επιτέλους- σιγά σιγά, ώστε να ζεσταθούμε, αλλά ξεκινάει συζήτηση από την οποία δεν μπορούμε να απέχουμε. Πετάλι, συζήτηση, μετά από λίγη ώρα μιλάμε μετά βίας και αναγκαζόμαστε για 2η στάση, μέχρι να συνέλθουμε.\nΤο «εγκεφαλικό». Ήρθε η ώρα για την πρώτη κατάβαση της ημέρας. Νωπό χώμα, κράτημα εξαιρετικό, το ποδήλατο δουλεύει άψογα, εμείς βρισκόμαστε σε καλή μέρα, όλα πηγαίνουν φανταστικά! Φτάνεις στο τέλος του μονοπατιού με ένα χαμόγελο μέχρι τα αυτιά και αρχίζεις να περιγράφεις στους υπόλοιπους -που σε περίμεναν- πόσο τέλειο ήταν το μονοπάτι και πως εκείνη η off-camber δεξιά με τον βραχόκηπο σε φόβισε αλλά έκανες το bunny-hop …. και τα φρένα στο τέλος μύρισαν. Μάλλον όμως ξέχασες πως και οι υπόλοιποι της παρέας κατέβηκαν το ίδιο μονοπάτι και μάλιστα πιο γρήγορα από εσένα!\nΤο «φούιτ»! Ξεντυνόμαστε, βγάζουμε τα αντιανεμικά, ετοιμαζόμαστε για την δεύτερη ανάβαση της ημέρας για το επόμενο μονοπάτι και πριν κάνουμε την πρώτη πεταλιά, βλέπουμε πως έχουμε πάθει λάστιχο. 99% snake-bite γιατί προσγειωθήκαμε λίγο άτσαλα σε εκείνο το rock garden… Πας να αλλάξεις την σαμπρέλα, αλλά μόλις θυμήθηκες πως την άφησες σπίτι γιατί καθάρισες το backpack το προηγούμενο βράδυ! Δυστυχώς είσαι ο μόνος με 27,5″ ποδήλατο, ενώ οι υπόλοιποι είναι με 26″ και 29″. Να ξέρετε πως η σαμπρέλα από 29″ δουλεύει σε 27,5″. Κοντά μισή ώρα μετά -ναι τόσο χρειάζεται περίπου όταν είναι μια παρέα με 5-6 άτομα για να αλλαχτεί μια σαμπρέλα- ξεκινάτε για την τελευταία ανάβαση.\nΤραυματισμός! Όλα πήγαιναν τέλεια ε; Το ποδήλατο σε άψογη κατάσταση, η αίσθηση που είχες μοναδική και έτσι αποφάσισες να πιέσεις λίγο παραπάνω, γιατί το νωπό χώμα, δεν θα σε πρόδιδε. Δεν θα γλιστρούσε δεν θα σε έκανε να πέσεις. Δεν υπολόγισες όμως τους βράχους και τις ρίζες που είναι γλιστερά λόγω της βραδυνής υγρασίας. Ευτυχώς μικρός ο τραυματισμός -ή έτσι φαίνεται- με λίγα αίματα μόνο στον αγκώνα.\nΏρα για μπύρα. Τελείωσε η βόλτα -γεμάτη απρόοπτα για ακόμη μια φορά- και ποιο καλύτερο μέρος για περισσότερη ποδηλατική συζήτηση από την μπυραρία με τα απίστευτα λουκάνικα και τις τηγανητές πατάτες; Κάθεσαι, παραγγέλνεις 1 λίτρο μπύρα -γιατί την έχει προσφορά- και δεν φεύγεις πριν αρχίσει το τηλέφωνο να χτυπάει ανά 5 λεπτά, γιατί ξέχασες να πας στο σούπερ να κάνεις τα ψώνια για το σπίτι!\nTags: διασκέδαση, μπύρα, ποδήλατο βουνού, συνηθισμένη βόλτα στο βουνό\nΓια μια παγωμένη αμβροσία και λίγο φρέσκο νέκταρ…(στον Όλυμπο και πάλι)!


Απόλλων...πρωταθλητής 2021-22, Η ΚΑΘΗΜΕΡΙΝΗ, kathimerini.com.cy\n15 ΜΑΪΟΥ 2022 - 20:51\nΕίναι και με κάθε επισημότητα πρωταθλητής! Ο Απόλλωνας επικράτησε με 1-4 του Άρη στο Τσίρειο και κατέκτησε και μαθηματικά την κούπα του πρωταθλητή. Οι «γαλάζιοι» μπήκαν «φορτσάτα» στο παιχνίδι, εκμεταλλεύτηκαν τα εύκολα λάθη του αντιπάλου και ήδη από το Α’ ημίχρονο είχαν προβάδισμα δύο τερμάτων. Στην επανάληψη το συγκρότημα του Αλεξάντερ Τσόρνιγκερ δεν έδωσε κανένα δικαίωμα στον Άρη και έτσι πήρε το πολυπόθητο τρίποντο. Τα γκολ της αναμέτρησης πέτυχαν οι Σπόλιαριτς 11’, Χαμάς 24’ (αυτ), Χάμπος 32’, Ντιγκινί 44’ και Πίττας 81’.\nΔυνατά ξεκίνησαν το παιχνίδι οι φιλοξενούμενοι που επέβαλαν το ρυθμό τους από τα μόλις πρώτα λεπτά του αγώνα. Η πρώτη καλή στιγμή για τους «γαλάζιους» ήρθε στο 11ο λεπτό με τον Γιάνγκα να παίρνει την κεφαλιά από την σέντρα του Χαμάς και τον πορτιέρο του Άρη να αποκρούει εξαιρετικά.\nΛίγα δευτερόλεπτα μετά όμως ο Σπόλιαριτς εκμεταλλεύτηκε το ριμπάουντ από του σουτ του Ντιγκινί, πλάσαρε τον Άλβες και έβαλε μπροστά στο σκορ την ομάδα του.\nΣτο 24’ οι γηπεδούχοι ισοφάρισαν το σκορ μετά το μακρινό πλάγιο του Καζού που κατέληξε στον Χαμάς ο οποίος άθελα του έστειλε την μπάλα στα δίκτυα της ομάδας του.\nΗ ομάδα του Τσόρνιγκερ όμως έβγαλε σχεδόν αμέσως αντίδραση και πήρε ξανά «κεφάλι» στο σκορ στο 32’ με την απευθείας εκτέλεση του Χάμπου να βρίσκει πάνω στο κεφάλι του Καζού, να αλλάζει πορεία και να καταλήγει στο πλεχτό του Άλβες.\nΤο παιχνίδι συνεχίστηκε με αρκετές δυνατές μονομαχίες και τον Απόλλωνα να προσπαθεί να κρατήσει τον Άρη μακριά από την περιοχή του.\nΛίγο πριν την λήξη του Α’ μέρους στο 44ο λεπτό οι φιλοξενούμενοι «κτύπησαν» ξανά με τον Ντιγκινί να παίρνει την κεφαλιά από την εκτέλεση κόρνερ του Κολ και να στέλνει την μπάλα εκεί που δεν μπορούσε να αντιδράσει ο Άλβες.\nΈτσι οι δύο ομάδες οδηγήθηκαν στα αποδυτήρια με τον Απόλλωνα να έχει στα χέρια του ένα δυνατό προβάδισμα (1-3) για να πάρει το πολυπόθητο τρίποντο που ισοδυναμεί με την κατάκτηση του πρωταθλήματος.\nΚαλύτερα ξεκίνησε το Β’ μέρος ο Άρης που βγήκε μπροστά με στόχο να σκοράρει ένα γκολ για να ξαναμπεί στο κόλπο της διεκδίκησης βαθμολογικού κέρδους.\nΗ πρώτη καλή στιγμή της επανάληψης ήρθε για τον Απόλλωνα στο 57ο λεπτό με τον Χαμάς να παίρνει την κεφαλιά από την σέντρα του Μαυρία αλλά να μην μπορεί να στείλει την μπάλα στα δίκτυα.\nΗ «Ελαφρά Ταξιαρχία» απάντησε στο 66’ με τον Μπράουν να κάνει το σουτ από τα αριστερά με την μπάλα να καταλήγει στο δοκάρι του Γιοβάνοβιτς.\nΣτο 73ο λεπτό οι φιλοξενούμενοι έχασαν μεγάλη ευκαιρία να διευρύνουν το προβάδισμα τους με το εκπληκτικό μακρινό σουτ του Πίττα να καταλήγεις την οριζόντια δοκό του Άλβες. Οκτώ λεπτά μετά όμως ο Κύπριος διεθνής εκμεταλλεύτηκε την εκπληκτική κάθετη πάσα από τον Ογκεντά, βγήκε απέναντι από τον πορτιέρο του Άρη και έγραψε το 1-4 που τέλειωσε ουσιαστικά την υπόθεση νίκη για τους «γαλάζιους».\nΣτα τελευταία λεπτά ο Άρης πίεσε για να μειώσει αλλά η καλά οργανωμένη αμυντική γραμμή του Απόλλωνα δεν επέτρεψε το οτιδήποτε και έτσι η ομάδα του Τσόρνιγκερ πήρε το σπουδαίο τρίποντο που τις δίνει και μαθηματικά τον τίτλο του πρωταθλητή.\nΆρης (Αλεξέι Σπιλέφσκι): Βανά Άλβες, Μπράουν, Σπόλιαριτς (46΄ Σικόρσκι), Φράγκος (61' Γιαμπλόνσκι), Καζού, Κβάτσιουκ (46' Σλόγκαρ), Σίντελφελντ, Μπρόρσον, Ρονγκάλια, Μπογκνάρ, Μπαμπίκα.\nΑπόλλωνας (Αλεξάντερ Τσόρνιγκερ): Γιοβάνοβιτς, Μαυρίας (58' Φιλιώτης), Χαμάς, Ρομπέρζ, Κυριάκου (85' Τζουμ), Αλεσάμι, Σπόλιαριτς ( 58' Β. Γιοβάνοβιτς), Κολ, Ντιγκινί (75' Ογκέντα), Πίττας, Γιάνγκα (85' Νταμπό).\nΣκόρερ: 24' Χαμάς (αυτ) / 12' Σπόλιαριτς, 32' Χάμπος, 44' Ντιγκινί, 81' Πίττας\nΚίτρινες: 8' Μπράουν, 27' Σίντεφελντ, 40' Ρογκάλια, 87' Γκαρθία / 9' Πίττας, 69' Α. Γιοβάνοβιτς, 78' Αλεσάμι\nΔιαιτητής: Fernandes Correia Gustavo\nΑΠΟΛΛΩΝ | Λεμεσός |


Κετσπάγια: «Αν θα φύγω θα φύγω με τίτλο!» | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΚετσπάγια: «Αν θα φύγω θα φύγω με τίτλο!»\nΠυρ και μανία ήταν ο Τιμούρ Κετσπάγια μετά την ήττα της Ανόρθωσης με 2-1 από τη ΑΕΚ. Ο Γεωργιανός τεχνικός τα έβαλε με όσους κατακρίνουν την πορεία της «Κυρίας» χαρακτηρίζοντάς τους ως αχάριστους. Μάλιστα, ο τεχνικός της «Κυρίας» δήλωσε πως ο ίδιος αν θα φύγει από την ομάδα θα φύγει με τίτλο.\n«Στα ταξίδια είναι ωραία, αλλά στα ταξίδια που πήγατε εμείς σας πήραμε. Με τον τίτλο, με τους τίτλους που πήραμε. Και εγώ αν θα φύγω θα φύγω με τίτλο. Η Ανόρθωση δεν είναι μόνο ποδοσφαιρική ομάδα και φαίνεται πως εμείς το έχουμε καταλάβει πολύ καλά από ότι κάποιοι άλλοι και γι’ αυτό έχουμε πετύχει», ήταν η σχετική τοποθέτηση.


τοπικά XΡΟΝΙΚΑ : Θρίαμβος Γκυρίνη - Έπαθε πλάκα ο ΓΓΑ με την αποτελεσματικότητα του δημάρχου - 12 μήνες και ακόμα να ολοκληρωθεί η μελέτη για το παρκέ!!!!\nΘρίαμβος Γκυρίνη - Έπαθε πλάκα ο ΓΓΑ με την αποτελεσματικότητα του δημάρχου - 12 μήνες και ακόμα να ολοκληρωθεί η μελέτη για το παρκέ!!!!\nΣα να μη πέρασε μια μέρα. Η φωτογραφία είναι\nαπό τον Απρίλιο του 2017\nΈνας χρόνος γεμάτος ...τίποτα\nΠέρσι τον Απρίλιο ο γενικός γραμματέας Αθλητισμού Ι. Συναδινός είχε επισκεφτεί τον δήμο Αλεξάνδρειας, συναντήθηκε με τον δήμαρχο Γκυρίνη και αθλητικούς παράγοντες και παρουσία των βουλευτών του ΣΥΡΙΖΑ είχε δεσμευτεί ότι θα χρηματοδοτήσει την ανακατασκευή του παρκέ του κλειστού γυμναστηρίου του 2ου Γυμνασίου.\nΠέρασαν δώδεκα μήνες, 365 μέρες δηλαδή, και το παρκέ δεν αντικαταστάθηκε αν και τα..... χρήματα υπάρχουν στην Γενική Γραμματεία και περιμένουν πότε θα δεήσει ο δήμος Αλεξάνδρειας να ολοκληρώσει την έρμη τη μελέτη για να δημοπρατηθεί το έργο.\nΞέρετε τί είπε ο δήμαρχος Γκυρίνης στον Γενικό σήμερα το μεσημέρι που συναντήθηκαν στο δημαρχείο όταν ο Συναδινός τον ρώτησε για το θέμα αυτό;\n-Θα είμαστε έτοιμοι σε τρεις μήνες να συμβασιοποιήσουμε το έργο!!!\nΝαι, ο δήμος Αλεξάνδρειας με διοίκηση Γκυρίνη χρειάζεται 15 μήνες (αν θέλουμε το πιστεύουμε) για να κάνει μια μελέτη της τάξης των 85 χιλιάδων ευρώ και να κάνει ένα έργο!\nΚαι μόνο αυτό το παράδειγμα αρκεί να αντιληφθεί κανείς το σκηνικό που έχει στηθεί στο δήμο Αλεξάνδρειας.\nΠαρεμπιπτόντως, να αναφέρω και κάτι που είδα από το φωτογραφικό υλικό που δημοσιεύτηκε στα τοπικά μέσα ενημέρωσης που είχαν την σχετική πληροφόρηση για την ακριβή ώρα της έλευσης του Συναδινού στο δημαρχείο και πήγαν να καλύψουν το γεγονός. Ναι, σωστά καταλάβατε, δεν ειδοποιήθηκαν όλα τα ΜΜΕ της πόλης γιατί έτσι γουστάρει ο δήμαρχος Γκυρίνης.\nΔιαπίστωσα ότι από τη συνάντηση- σύσκεψη απουσίαζε ο αρμόδιος αντιδήμαρχος Αθλητισμού Ισαάκ Χαλκίδης. Προφανώς ο αντιδήμαρχος είχε σοβαρές δουλειές να κάνει εκείνη την ώρα και έστειλε στη θέση του τον ...δήμαρχο Γκυρίνη.\nΕπί της ουσίας. Ο Συναδινός είπε ότι τα χρήματα υπάρχουν για το παρκέ του κλειστού. Είπε ότι θα μπορούσε το κολυμβητήριο να αποκτήσει πάνελ για παραγωγή ηλεκτρικού ρεύματος μιας και "τρέχει" σχετικό πρόγραμμα από το Υπουργείο Ανάπτυξης πλην όμως η προθεσμία λήγει σε λίγες μέρες και ο δήμος είναι παντελώς ανέτοιμος και για το θέμα αυτό και έδωσε γενικόλογες υποσχέσεις για το ταρτάν του γηπέδου που όπως εκτιμώ θα παραμείνει ως έχει.\nΚατά τα άλλα; Ακόμα ένας θρίαμβος του δημάρχου Γκυρίνη και στον τομέα του αθλητισμού και των υποδομών.\nΆξιος, άξιος, άξιος...\nΤΑ ΜΑΖΕΨΕ ΤΑ ΠΡΑΓΜΑΤΑ ΚΑΙ ΕΦΥΓΕ ΑΠΟ ΤΟ ............ ΔΗΜΑΡΧΕΙΟ????? ΜΙΛΑΩ ΓΙΑ ΤΟΝ ΙΣΑΑΚ.\n29 Απριλίου 2018 - 7:04 μ.μ.


ΟΙ ΜΑΙΝΑΔΕΣ ΤΟΥ ΧΙΤΛΕΡ / LOWER WENDY\nΟΙ ΜΑΙΝΑΔΕΣ ΤΟΥ ΧΙΤΛΕΡ ΑΜΦΙΣΒΗΤΟΥΝ ΤΙΣ ΠΙΟ ΒΑΘΙΑ ΕΔΡΑΙΩΜΕΝΕΣ ΜΑΣ ΠΕΠΟΙΘΗΣΕΙΣ. Η ΓΕΝΟΚΤΟΝΙΑ ΕΙΝΑΙ ΚΑΙ ΔΟΥΛΕΙΑ ΤΩΝ ΓΥΝΑΙΚΩΝ, ΑΝ ΚΑΙ ΟΙ ΑΠΟΔΕΙΞΕΙΣ ΓΙ' ΑΥΤΟ ΕΜΕΙΝΑΝ ΚΡΥΜΜΕΝΕΣ ΕΒΔΟΜΗΝΤΑ ΟΛΟΚΛΗΡΑ ΧΡΟΝΙΑ.\nΗ Lower, αντλώντας υλικό από είκοσι χρόνια αρχειακής και επιτόπιας έρευνας πάνω στο Ολοκαύτωμα, παρουσιάζει συγκλονιστικά στοιχεία που υποστηρίζουν το γεγονός ότι αυτές οι γυναίκες ήταν κάτι περισσότερο από "δολοφόνοι γραφείου" ή παρηγορήτριες των δολοφόνων των γερμανικών ένοπλων σωμάτων: Λεηλάτησαν οι ίδιες και κακοποίησαν Εβραίους στα γκέτο της Πολωνίας, της Ουκρανίας και της Λευκορωσίας· ήταν παρούσες σε πικ νικ σε πεδία θανάτου, όχι μόνο προσφέροντας αναψυχή αλλά και λαμβάνοντας μέρος οι ίδιες στις εκτελέσεις. Και η Lower αποκαλύπτει τις ιστορίες, ίσως τις πιο τρομερές απ' όλες, των συζύγων των 55 που, παρά το γεγονός ότι είχαν δικά τους παιδιά, οι κτηνώδεις πράξεις τους είναι από τις πιο ανατριχιαστικές στην ανθρώπινη ιστορία. (Από την παρουσίαση στο οπισθόφυλλο του βιβλίου)\n- Η χαμένη γενιά των Γερμανίδων\n- Η Ανατολή σε χρειάζεται\n- Γιατί σκότωσαν;\n- Τι απέγιναν;\nΞενόγλωσσος τίτλος HITLER'S FURIES: GERMAN WOMEN IN THE NAZI KILLING FIELDS\nΣυγγραφέας/Δημιουργός (Ελληνικά) ΛΟΟΥΕΡ ΓΟΥΕΝΤΙ\nΚωδικός Πολιτείας 2760-2761\naxilpat2, mtoli, xpollakis


Τέχνη η "Ευτυχία"?\nΑποστολέας Θέμα: Τέχνη η "Ευτυχία"? (Αναγνώστηκε 4682 φορές)\n« στις: Αύγουστος 22, 2007, 12:28:29 »\nΛέγεται πως η "Ευτυχία" είναι "Τέχνη".\nΕίναι άραγε έτσι?\nΚαι σε τι "συνίσταται" αυτή η "Βαρύτιμη Τέχνη" - των "Λίγων" καθώς φαίνεται?\n« Τελευταία τροποποίηση: Αύγουστος 22, 2007, 12:35:59 από Avaris »\nΑπ: Τέχνη η "Ευτυχία"?\n« Απάντηση #1 στις: Αύγουστος 24, 2007, 16:26:35 »\nΑν και λατρεύω ιδιαίτερα την καλλιτεχνία... προσπαθώ εδώ και καιρό, να προσεγγίσω την ευτυχία επιστημονικά... Το μεγαλύτερο πρόβλημα στον άνθρωπο πάντα ήταν να μάθει να ζει ΚΑΛΑ, να ζει χαρούμενος και ευτυχισμένος...\nΜία Γενική Συνθήκη εκπλήρωσης της Ευτυχίας μας είναι, όλα τα επίπεδά μας, (φυσικό, συναισθηματικό, διανοητικό, ψυχικό, πνευματικό) να είναι όσο το δυνατόν πιο ικανοποιημένα. Kαταδύοντας βαθύτερα, και ερευνώντας διάφορους δρόμους σκέψης και σχολών, ίσως εντοπίσουμε, πως υπάρχουν 2 σημαντικοί παράγοντες που συντελούν στην Ευτυχία του Ανθρώπου...\n1. Να υπάρχει Συλλογικό όραμα, υψηλά ιδανικά, προσωπική αποστολή ζωής που στοχεύει σε κοινωνική ανθρωπιστική προσφορά.\nΟ λόγος που η ανθρωπιστική προσφορά πλουτίζει την ζωή μας, είναι ένα θέμα που χρειάζεται κάποια στιγμή να αναλυθεί βαθύτερα. Όμως αν θέλουμε να το προσεγγίσουμε απλά, ο άνθρωπος που βιώνει την συλλογική συνείδηση, την ανιδιοτελή αγάπη και προσφορά, αισθάνεται πιο πλούσιος σε όλα τα επίπεδα. Άλλωστε όσα δίνει κανείς, τόσα και του επιστρέφονται πίσω... Η Χρηστική Συνείδηση είναι το ζενίθ της απόλαυσης της ύπαρξής μας.\n2. Ύπαρξη κοντινών φίλων, αδερφών, ομοϊδεατών, και κατάλληλου περιβάλλοντος που μας υποστηρίζει να υλοποιήσουμε το Ψυχικό μας Όραμα, ως πρωταγωνιστές της ζωής μας.\nΠολλοί ίσως νιώσαμε κάποια στιγμή στην ζωή μας, ότι έχουμε κάποιο ιδιαίτερο ταλέντο, και μόνο αν, υπήρχαν οι κατάλληλες συνθήκες περιβάλλοντος υποστήριξης, ή αν υπήρχαν άνθρωποι που εκτιμούσαν αυτό το ιδιαίτερο ταλέντο, και το έβρισκαν χρήσιμο, πόσο θα καταφέρναμε πραγματικά, να έχουμε μία ευκαιρία να το εκφράσουμε, και πόση χαρά αυτή η έκφραση θα έδινε στην ζωή μας... Και τις περισσότερες φορές, η καταπίεση αυτής της έκφρασης του ιδιαίτερου ταλέντου μας, είναι και η αιτία, για πολλές δυστυχίες, και ασθένειες είτε ψυχολογικές, είτε σωματικές.\nΗ νέα προσπάθεια που γίνεται μέσω του τρίπτυχου, (φόρουμ, ΑΜΡΑ, ΑΚΟΣ), αποσκοπεί στην Θεραπεία και στην Ευτυχία της Κοινωνίας μας, στηρίζοντας τον καθένα μας, να εκπληρώσει το όραμα του συμβάλλοντας στο συνολικό πνευματικό και φυσικό πλούτο όλων μας, και επομένως στο να απολαμβάνουμε μέγιστα την εμπειρία που λέγεται ΖΩΗ.\n« Τελευταία τροποποίηση: Αύγουστος 24, 2007, 17:17:11 από Rose_777 »\n« Απάντηση #2 στις: Σεπτέμβριος 02, 2007, 11:25:27 »\nΟ άνθρωπος απο τη φύση του κυνηγάει την "ευχαρίστηση - ηδονή".\nΥλική (σωματική) , Ψυχική , Πνευματική.\nΆραγε, η κατάκτηση της (θεωρητικά) "απόλυτης ευχαρίστησης" * είναι συνώνυμο της "Ευτυχίας"?\nΉ μήπως η "Ευτυχία" είναι "κάτι άλλο"?\n* και άραγε υφίσταται η έννοια "απόλυτη ευχαρίστηση"? ή μήπως ο άνθρωπος όσες "ευχαριστήσεις - ηδονές" και να κατακτήσει θα θέλει πάντοτε ακόμη περισσότερες?\n« Απάντηση #3 στις: Σεπτέμβριος 02, 2007, 14:07:35 »\nΗ γνώμη μου είναι πως ο άνθρωπος είναι συνδεδεμένος με την ευτυχία. Δεν μπορεί να υπάρξει υγιής πορεία χωρίς χαρακτηριστικά ευτυχίας.\nΌμως, αυτό που πρέπει να σημειωθεί, είναι πως είναι αναγκαία η αξιολόγηση τόσο της φύσης αλλά και της ποιότητας της ευτυχίας.\nΠιστεύω πως η ευτυχία μπορεί να προσδιοριστεί ως μία γενικότερη κατάσταση ψυχικής ευφορίας που απαρτίζεται από πολλές μικρές "ευτυχίες". Για παράδειγμα, ένας άνθρωπος μπορεί να αισθάνεται ευτυχισμένος όταν η ζωή του απαρτίζεται από διάφορες ικανοποιημένες ανάγκες. Αυτές μπορεί να περιλαμβάνουν ένα καλό σπίτι, μία καλή δουλειά, μία καλή σύζυγο κλπ. Σίγουρα όμως το ζήτημα της ευτυχίας είναι πολύ υποκειμενικό θέμα. Εδώ νομίζω ταιριάζει ένα σόφισμα που λέει πως (με λίγη τροποποίηση): ευτυχισμένος δεν είναι αυτός που έχει τα περισσότερα, αλλά αυτός που χρειάζεται τα λιγότερα.\nΠραγματικά, μία τέτοια κατάσταση που ονομάζουμε γενικότερα κατάσταση "ευτυχίας" ίσως να έχει τόσες εκδοχές, όσοι και οι άνθρωποι επί της γης. Στην πορεία των επιτεύξιμων τμημάτων της ευτυχίας, κι εφόσον αυτή διαρκεί, είναι λογικό κι επόμενο ο άνθρωπος να αλλάζει τους στόχους του, επειδή ακριβώς έχουν αλλάξει πλέον τα δεδομένα στη ζωή του. Έτσι λοιπόν, όταν κάποιος έχιε πλέον δημιουργήσει μία δομημένη κι ευτυχισμένη ζωή, θεωρείται πως έχει αλλάξει πλέον τους στόχους του. Σταδιακά, αυτό που μέχρι πρότινος θεωρούσε ως την απόλυτη ευτυχία, θα αντικατασταθεί από κάτι νέο, κάτι πιο ουσιώδες και φτάνοντας σταδιακά σε έναν αξιοπρεπή και γεμάτο υλικό βίο, αν έχει ενεργό νου, θα αρχίσει να στρέφεται περισσότερο προς τα πνευματικά ιδεώδη, προς την εσωτερική-πνευματική μορφή της ευτυχίας. Θέτει πλέον υπό νέα αξιολόγηση τον ορισμό της ευτυχίας.\nΤο σημαντικό εδώ είναι να δημιουργούμε τις προϋποθέσεις ώστε το επίπεδο ευτυχίας που δημιουργήσαμε, να μην κλονιστεί από διάφορους παράγοντες. Έτσι, θα φτάσουμε να κάνουμε την ευτυχία μέρος της ζωής μας. Αυτό όμως, ανάλογα με τον άνθρωπο, μπορεί να έχει και αρνητικά αποτελέσματα. Όπως ο πόλεμος παύει να είναι επικίνδυνος όταν είναι συνεχής, έτσι και η ευτυχία, παύει να αποτελεί κάτι χρήσιμο όταν γίνεται πλέον δεδομένο στη ζωή του ανθρώπου. Χρέος μας είναι αφενός να μην ξεχνάμε από που ξεκινήσαμε και που φτάσαμε και αφετέρου να βρισκόμαστε υπό διαρκή αξιολόγηση της ζωής μας και να θέτουμε νέα δεδομένα στην έννοια και υπόσταση της ευτυχίας στη ζωή μας. Αυτό φυσικά θέλει δουλειά αλλά πάνω απ' όλα χρειάζεται διάθεση, πρέπει να ζει μέσα μας υπό μορφήν εσωτερικής ανάγκης. Αν δεν βρούμε λόγους και αιτίες να εξελιχθούμε, απλά θα ζούμε μία ζωή όπου το σήμερα θα είναι ίδιο με το χθες και το αύριο. Σε αυτή την περίπτωση, χάνει και την ουσία της η ευτυχία γιατί γίνεται ένα με την καθημερινότητα.\nΟπότε πιστεύω πως ναι, η ευτυχία είναι τέχνη, είναι η τέχνη του ευ ζειν\n« Απάντηση #4 στις: Νοέμβριος 20, 2007, 20:24:08 »\nΈνα σχετικό κείμενο :\nΤι σχέση έχει ο πλούτος με την ευτυχία;\n1. Μια φορά και έναν καιρό λέει το παραμύθι μια μεγάλη εταιρεία χάρισε λίπασμα σε χωρικούς της Αφρικής για να διπλασιάσουν τη σοδειά τους. Αυτό και έγινε. Οι επιχειρηματίες πίστεψαν ότι είχαν σπείρει τους σπόρους της αποτελεσματικής γεωργίας. Αλίμονο, όμως, την επόμενη χρονιά οι χωρικοί δε φύτεψαν τίποτε. "Γιατί δε φυτεύετε;" ρώτησαν οι επιχειρηματίες. Οι χωρικοί θεώρησαν ανόητη την ερώτηση. "Η τελευταία σοδειά διπλασιάστηκε" απάντησαν "μας φτάνει για να θρέψουμε τις οικογένειές μας ως του χρόνου". Αληθινή ή όχι η ιστορία αυτή δείχνει με το χαρακτηριστικότερο τρόπο τις διαφορετικές απαντήσεις του καθενός στην ερώτηση: πόσα χρειάζεται ο άνθρωπος; Άλλοι απαντούν "Αρκετά για να ζήσει", άλλοι: "Όσο περισσότερα γίνεται". Οι τελευταίοι σίγουρα πλουτίζουν. Άραγε γίνονται και ευτυχισμένοι;\n2. Εύκολα επιβεβαιώνεται το γεγονός ότι πλούτος και ευτυχία συνήθως δεν πάνε μαζί. Όποιος επισκέπτεται την Ευρώπη απορεί με τα σοβαρά πρόσωπα και τα σουφρωμένα φρύδια των ανθρώπων στις πιο ευημερούσες χώρες. Στη Λατινική Αμερική, συχνά μαγεύεται από το γέλιο και την ευτυχία που βλέπει ακόμη και στους φτωχότερους. Κατά τη δεκαετία του 80, ζητήθηκε από Δυτικοευρωπαίους να απαντήσουν στη "μητέρα όλων των ερωτήσεων": είστε ευτυχισμένοι; Οι Γερμανοί,-οι πλουσιότεροι- αποδείχτηκαν οι πιο δυστυχισμένοι. Οι Ιρλανδοί και οι Πορτογάλοι-οι φτωχότεροιφάνηκαν οι πιο ευτυχισμένοι. Το 1998 παγκόσμια έρευνα της Αgnus Reid Group κατέληξε στη διαμόρφωση ενός Δείκτη Ελπίδας ζητώντας από τους ανθρώπους να απαντήσουν πόσο αισιόδοξοι ένιωθαν για το μέλλον. Η απαισιοδοξία κυριάρχησε στην Ευρώπη, ιδιαίτερα στις χώρες εκατέρωθεν του Ρήνου. Στη Γερμανία (κατά κεφαλή ΑΕΠ 28.000 δολάρια), μόλις το 18% των ερωτηθέντων έβλεπαν το μέλλον με προσμονή και στη Γαλλία (26.000 δολάρια) το αντίστοιχο ποσοστό έφτανε το 17%. Αντίστοιχα, Νότια Αφρική (3.500 δολ.) και Βραζιλία (4.400 δολ) τοποθετήθηκαν στο 42% και 64% του Δείκτη Ελπίδας.\n3. Δεν είναι καινούριο το συμπέρασμα ότι η σχέση μεταξύ υλικής ευημερίας και συναισθηματικής ισορροπίας είναι μάλλον αντιστρόφως ανάλογη. Όταν ο Ιησούς διακήρυξε ότι "ουκ επ΄ άρτω μόνον ζήσεται άνθρωπος", υπενθύμισε σε όλους όσοι θεωρούν τον άνθρωπο μόνο ως homo economicus τις υλιστικές παρωπίδες τους. "Αναρωτήσου αν είσαι ευτυχισμένος και αμέσως θα πάψεις να είσαι" έγραφε ο Τζον Στιούαρτ Μιλ περισσότερο από 100 χρόνια πριν. Για τους διανοούμενους το κυνήγι της ευτυχίας είναι κάτι ανάρμοστο για έναν καλλιεργημένο άνθρωπο. Η αγωνία και η απογοήτευση εκλαμβάνονται ως χαρακτηριστικά του εμβριθούς στοχασμού και η καλοπροβαρισμένη συνοφρύωση ως "σήμα κατατεθέν" του. Ο πόνος συχνά θεωρείται όχι μόνο προϋπόθεση βαθιάς γνώσης αλλά και λόγος ύπαρξης. Πάσχω, άρα υπάρχω. Ο Μαρσέλ Προυστ, από τους πλέον ανικανοποίητους όλων των εποχών, υποστήριζε ότι ο μοναδικός δυνάμει παράδεισος είναι εκείνος που χάσαμε. Κι αν δεν υπάρχουν σοβαρά προβλήματα μπορούμε πάντα να εφεύρουμε ένα.\n4.Με τη συνειδητοποίηση ότι "ο πλούτος δε φέρνει την ευτυχία" ζητείται πλέον ένα νέο μέτρο για την ανθρώπινη ανάπτυξη. Η σημερινή κλίμακα, ο Δείκτης Ανθρώπινης Ανάπτυξης των Ηνωμένων Εθνών, ταξινομεί τις χώρες με βάση το κατα κεφαλή εισόδημα, το ποσοστό γνώσης ανάγνωσης και γραφής και τον προσδοκώμενο μέσο όρο ζωής. Αυτά τα κριτήρια-τι έκπληξη...- επέλεξαν άνθρωποι με υψηλό κατά κεφαλή εισόδημα, υψηλά επίπεδα γνώσης γραφής και ανάγνωσης και υψηλό προσδοκώμενο μέσο όρο ζωής. Στο δείκτη αυτό μια χώρα με μεγάλο ποσοστό αναλφάβητων και βραχύβιων αγροτών βαθμολογείται στην ουσία με μηδέν. Μια χώρα νευρωτικών με δύο διδακτορικά έκαστος, που ζουν ως τα 90 χρόνια τους, βαθμολογείται με άριστα. Οι Μπακούτου, φυλή του Κογκό, ανέκαθεν θεωρούσαν τη λογική του λευκού ανθρώπου λιγάκι "παλαβή". Τον αποκαλούν "νυχτερίδα που αποφασίζει να πετάξει, αλλά δεν ξέρει που να πάει". 5. Αν πιστέψουμε την ιστορία του επιχειρηματία και του ψαρά, σύμφωνοι με τους Μπακούτου είναι και κάποιοι Μεξικανοί. Εποχή διακοπών σε ένα ψαροχώρι: Αμερικανός επιχειρηματίας παρακολουθεί ντόπιο ψαρά να βγαίνει από τη βάρκα του με μικρή ψαριά. "Γιατί δε μένεις λίγο ακόμη στη θάλασσα, να πιάσεις περισσότερα ψάρια;" ρωτά ο επισκέπτης. "Μ΄ αρέσει να περνώ την ώρα μου με τα παιδιά μου, να παίρνω τον υπνάκο μου με τη γυναίκα μου, να παίζω κιθάρα με τους φίλους μου" απαντά ο Μεξικανός. Ο Αμερικανός δεν εντυπωσιάζεται. "Αν δούλευες σκληρότερα, θα μπορούσες να αγοράσεις και δεύτερη βάρκα κι ύστερα ολόκληρο στόλο. Θα μπορούσες να γίνεις επικεφαλής μιας μεγάλης εταιρείας, να μετακομίσεις στη Νέα Υόρκη και να μπεις στη Γουώλ Στρητ. Στο τέλος θα μπορούσες να πουλήσεις τις μετοχές σου και να γίνεις πάμπλουτος". "Κι ύστερα, σενιόρ;" ρωτά ο ψαράς. "Ύστερα έρχεται το καλύτερο" απαντά ο επιχειρηματίας "Παίρνεις σύνταξη. Μετακομίζεις σ΄ ένα μεξικάνικο ψαροχώρι. Παίρνεις τον υπνάκο σου με τη γυναίκα σου και παίζεις με τα παιδιά σου...".


ΚΟΛΠΟ Archives - Pentapostagma.gr : Pentapostagma.gr\nΤο πιο απλό κόλπο με το κινητό που… κανείς δεν γνωρίζει\nΕίναι απλό, εύκολο αλλά οι περισσότεροι δεν το γνωρίζουν. Τα τελευταία χρόνια τα κινητά τηλέφωνα, πέρα του ότι έχουν αντικαταστήσει τους υπολογιστές (για τα βασικά πράγματα), έχουν κάνει και στην… άκρη τις φωτογραφικές μηχανές. Σχεδόν όλοι τραβάμε φωτογραφίες με κινητά...8:36 πμ\nΗ μέθοδος που θα σε κάνει ευτυχισμένο και θα βαθύνει τις τσέπες σου. Από τότε που η τιμή της βενζίνης εκτινάχθηκε ψάχνουμε συνεχώς τρόπους για να κάνουμε όσο το δυνατόν περισσότερη οικονομία στα καύσιμα του αυτοκινήτου. Μερικές από τις λύσεις...5:59 μμ\nΤο κόλπο για να ξεπαγώσετε το βούτυρο όταν βιάζεστε (βίντεο)\nΕίναι ένα από τα πιο χρήσιμα συστατικά των γλυκών και κάποιων φαγητών και τις περισσότερες φορές πρέπει να είναι σε θερμοκρασία δωματίου για να χρησιμοποιηθεί. Τι γίνεται, όμως, όταν βιάζεστε και δεν έχετε τον χρόνο και την υπομονή να περιμένετε...8:15 μμ


Η (εκπληκτική) ομοιότητα της Κάθριν Ζέτα-Τζόουνς με τον πατέρα της | Hello Magazine\nΗ (εκπληκτική) ομοιότητα της Κάθριν Ζέτα-Τζόουνς με τον πατέρα της\nΗ ηθοποιός Κάθριν Ζέτα-Τζόουνς ανέβασε στον προσωπικό της λογαριασμό στο Instagram μία σπάνια φωτογραφία με τον πατέρα της Ντέιβιντ Τζόουνς, προκειμένου να του ευχηθεί για την Ημέρα του Πατέρα. Την ανάρτησή της συνόδευσε με τη λεζάντα: «Ευτυχισμένη Ημέρα του Πατέρα στον αγαπημένο μου μπαμπά. Είσαι ο άνεμος κάτω από τα φτερά μου. “Βγες εκεί έξω […]\n24 ΙΟΥΝΙΟΥ 20 - 12:04\nΗ ηθοποιός Κάθριν Ζέτα-Τζόουνς ανέβασε στον προσωπικό της λογαριασμό στο Instagram μία σπάνια φωτογραφία με τον πατέρα της Ντέιβιντ Τζόουνς, προκειμένου να του ευχηθεί για την Ημέρα του Πατέρα.\nΤην ανάρτησή της συνόδευσε με τη λεζάντα: «Ευτυχισμένη Ημέρα του Πατέρα στον αγαπημένο μου μπαμπά. Είσαι ο άνεμος κάτω από τα φτερά μου. “Βγες εκεί έξω στον κόσμο και κάνε το”… Τα λόγια σου για μένα από τότε που ήμουν μικρό κορίτσι. Είσαι μαζί μου σε κάθε μου βήμα και σε αγαπώ, με όλη μου την καρδιά»..\nΌπως ήταν φυσικό, οι θαυμαστές της ηθοποιού δεν παρέλειψαν να σχολιάσουν την εκπληκτική ομοιότητα της Κάθριν με τον πατέρα της.\nΤην ίδια ημέρα η ηθοποιός ανέβασε και μία δεύτερη οικογενειακή φωτογραφία, η οποία είχε τραβηχτεί μερικά χρόνια πριν, και στην οποία εμφανίζεται η ίδια με το σύζυγό της Μάικλ Ντάγκλας καθώς και όλα τους τα παιδιά.\nΜάλιστα η 14χρονη τώρα κόρη τους Κάρις, εμφανίζεται μωρό να κάθεται στην αγκαλιά του πατέρα της, ενώ η Κάθριν κρατάει στην αγκαλιά της τον γιο τους Ντίλαν, ο οποίος είναι σήμερα 17 χρονών. Ο μεγαλύτερος γιος του Μάικλ Ντάγκλας, Κάμερον, ο οποίος είναι πλέον 41 χρονών, κάθεται δίπλα στην Κάθριν και χαμογελάει. Η ηθοποιός ακουμπάει το κεφάλι της στον ώμο του συζύγου της και εκείνος τη φιλά τρυφερά στο μέτωπο.\nΗ Κάθριν συνόδευσε την τρυφερή φωτογραφία με μια εξίσου τρυφερή λεζάντα η οποία ανέφερε: «Σε αγαπάμε Μάικλ, ευτυχισμένη Ημέρα του Πατέρα αγάπη μου».\nΠΕΡΙΣΣΟΤΕΡΑ ΓΙΑ INSTAGRAM, ΗΜΕΡΑ ΤΟΥ ΠΑΤΕΡΑ, ΚΑΘΡΙΝ ΖΕΤΑ-ΤΖΟΟΥΝΣ, ΜΑΙΚΛ ΝΤΑΓΚΛΑΣ


ΗΛΙΑΣ ΦΥΛΛΑΣ: ΤΣΙΠΡΑΣ : Η ΑΡΧΗ ΤΟΥ ΤΕΛΟΥΣ ΤΗΣ ΜΝΗΜΟΝΙΑΚΗΣ ΠΕΡΙΟΔΟΥ\nΤΣΙΠΡΑΣ : Η ΑΡΧΗ ΤΟΥ ΤΕΛΟΥΣ ΤΗΣ ΜΝΗΜΟΝΙΑΚΗΣ ΠΕΡΙΟΔΟΥ\nΑναρτήθηκε από τον/την economikos στο Σεπτεμβρίου 13, 2013\nΚατηγόρησε την κυβέρνηση ότι έβαλε «πωλητήριο» στην Ελλάδα και υπογράμμισε: «Στην Ελλάδα μπήκε πωλητήριο. Αυτή είναι η αλήθεια. Ξεπουλάνε τα πάντα. Ακόμα και το νερό, πηγή ζωής και αγαθό που δικαιούται κάθε άνθρωπος σ’ αυτή τη χώρα. Έβαλαν πωλητήριο στην ΕΥΑΘ, εφαρμόζοντας τη συνταγή που πρώτος εφάρμοσε ο δικτάτορας της Χιλής Πινοσέτ. Ως εδώ λοιπόν. Δεν είναι η Ελλάδα προς πώληση, ούτε οι Έλληνες προς ενοικίαση». Επισήμανε ότι οι εκλογές θα γίνουν πιο γρήγορα από ότι τις περιμένει η κυβέρνηση και δήλωσε βέβαιος για την εκλογική της ήττα και ότι ο ΣΥΡΙΖΑ θα είναι στην κυβέρνηση, λέγοντας: «Γρηγορότερα απ’ ό,τι φαντάζεστε, στην κυβέρνηση και στην τρόικα, θα βρεθείτε μπροστά στην κρίση του λαού. Όχι, ξέρουμε καλά ότι δεν πρόκειται να φύγετε από μόνοι σας. Έχετε γραμμάτια ακόμα να ξεπληρώσετε. Κι άλλες δεσμεύσεις, κι άλλες καταστροφές, κι άλλες απολύσεις, κι άλλα πωλητήρια να βάλετε. Δεν θα φύγετε από μόνοι σας, ο λαός θα σας ρίξει. Με το ΟΧΙ του. Με την ανυπακοή. Με τους αγώνες. Με την αντίσταση. Και δεν θα είναι δολιοφθορά, όπως θρηνούν οι Κασσάνδρες της προπαγάνδας σας, κ. Σαμαρά. Θα είναι ευθεία, ανοιχτή, δημοκρατική κατά μέτωπο σύγκρουση. Θα είναι αυτό που εσείς φοβάστε και τα συμφέροντα που σας στηρίζουν τρέμουν».


Σία Αναγνωστοπούλου: Παρέμβαση στο υπουργείο Πολιτισμού – Alpha Πάτρας\nΒρίσκεστε σε:Αρχική»Πάτρα - Δ. Ελλάδα»Σία Αναγνωστοπούλου: Παρέμβαση στο υπουργείο Πολιτισμού\nΣία Αναγνωστοπούλου: Παρέμβαση στο υπουργείο Πολιτισμού\nΠαρέμβαση βουλευτών του ΣΥΡΙΖΑ:\nΗ κ. Μενδώνη με τον ίδιο δημοκρατικό σεβασμό που έχει αντιμετωπίσει πλείστα όσα θέματα, αντιμετώπισε και τους βουλευτές της Αξιωματικής Αντιπολίτευσης. Δεν είχε χρόνο και τους παρέπεμψε στο διευθυντή του γραφείου της. Επειδή όμως οι πρώτες απολύσεις στο δημόσιο δεν προοιωνίζονται τίποτα καλό –μην ξεχνάμε και το εργασιακό νομοσχέδιο- ας γνωρίζει η κ. Μενδώνη ότι όσες αντιδημοκρατικές μεθόδους και αν χρησιμοποιήσει δεν πρόκειται οι απολυμένοι συμπολίτες μας να μείνουν ανυπεράσπιστοι.\nΧριστόφορος Βερναρδάκης, Βουλευτής ΣΥΡΙΖΑ Α΄ Αθήνας\nΠροηγούμενο άρθροΤσουχτερά πρόστιμα για παράνομο εμπόριο επιβλήθηκαν το τελευταίο δεκαπενθήμερο\nΕπόμενο άρθρο Στην εθνική ο Κώστας Αντετοκούνμπο


Τα Μυστικά για ένα Μεταβολισμό που λειτουργεί … Ρολόι - Herbalife Nutrition Eshop\nΠολλοί λένε ότι δεν χάνουν βάρος γιατί έχουν “χαμηλό μεταβολισμό” χωρίς όμως πραγματικά να γνωρίζουν ΤΙ ΕΙΝΑΙ και ΑΠΟ ΤΙ εξαρτάται ο μεταβολισμός.\nΟ Μεταβολισμός είναι το σύνολο των θερμίδων που χρειάζεται ο οργανισμός για να καλύψει όλες του τις ανάγκες. Οι θερμίδες αυτές δεν είναι σταθερές αλλά αλλάζουν καθημερινά, επειδή εξαρτώνται από το σύνολο των θερμιδικών αναγκών. Άρα ο μεταβολισμός είναι άθροισμα το οποίο αποτελείται από :\nα) Βασικός μεταβολισμός που αντιστοιχεί σε ενεργειακή δαπάνη σε συνθήκες πλήρους ηρεμίας και καλύπτει 60-75% των συνολικών θερμίδων.\nβ) Ένταση της φυσικής δραστηριότητας.\nγ) Παραγωγή θερμότητας εκτός από το βασικό μεταβολισμό.\n1. ΓΟΝΙΔΙΑ. Τα γονίδια και η κληρονομικότητα σίγουρα παίζουν σημαντικό ρόλο, χωρίς να σημαίνει ότι δεν μπορεί κανείς να βελτιώσει τον ενδεχομένως χαμηλό μεταβολισμό.\n2. ΗΛΙΚΙΑ. Ο μεταβολισμός φτάνει στο σημείο αιχμής στα 20-25 στις γυναίκες και 25-30 στους άντρες. Μετά τα 30 έτη ο βασικός μεταβολισμός μειώνεται κατά 5 % κάθε δεκαετία. Με την πάροδο του χρόνου αυξάνεται η αναλογία του λιπώδους ιστού προς το μυϊκό επειδή κινούμαστε λιγότερο. Κατά την διάρκεια της ζωής, μειώνεται σταδιακά και η έκκριση της αυξητικής ορμόνης που συντελεί στην αύξηση της εναπόθεσης λίπους στην κοιλιά και στη μέση. Τέλος, οι γυναίκες πριν και κατά την διάρκεια της εμμηνόπαυσης ενδεχομένως παίρνουν βάρος. Το γεγονός αυτό οφείλεται στην μείωση της λειτουργίας του θυρεοειδούς αδένα και στην ενδεχομένη προσπάθεια του οργανισμού να καλύψει την μειωμένη έκκριση των οιστρογόνων από τις ωοθήκες και έτσι ενεργοποιούνται τα λιποκύτταρα που έχουν την ιδιότητα να μετατρέπουν άλλες ορμόνες σε οιστρογόνα με αποτέλεσμα να αυξάνεται το λίπος στο σώμα.\n3. ΦΥΛΛΟ. Οι άντρες εκ φύσεως παράγουν περισσότερη τεστοστερόνη που ευνοεί την μυϊκή ανάπτυξη και οι γυναίκες περισσότερα οιστρογόνα που ευνοούν την αποθήκευση λίπους και εμποδίζουν την μυϊκή υπερτροφία. Οι άντρες καίνε περισσότερες θερμίδες από τις γυναίκες επειδή έχουν μεγαλύτερο ποσοστό μυών στο σώμα, συνήθως μεγαλύτερη επιφάνεια σώματος και διαφορετική κατανομή του λίπους. To αποθηκευμένο λίπος διακρίνεται σε υποδόριο, σπλαχνικό και ενδομυϊκό. Το σπλαχνικό λίπος είναι πιο ενεργό. Έτσι, τα άτομα που εμφανίζουν μεγαλύτερη συσσώρευση λίπους στην κοιλιά συνήθως είναι οι άντρες και έχουν υψηλότερο μεταβολισμό.\n4. ΜΥΙΚΗ ΜΑΖΑ . Ο μυϊκός ιστός είναι ποιο ενεργός ιστός από το λίπος, καταναλώνει περισσότερο οξυγόνο και καίει περισσότερες θερμίδες, τόσο σε κατάσταση ηρεμίας όσο και κατά την διάρκεια των διαφόρων φυσικών δραστηριοτήτων.\n5. ΕΠΙΦΑΝΕΙΑ ΣΩΜΑΤΟΣ. Το ύψος και το βάρος καθορίζουν την επιφάνεια του σώματος ενός ανθρώπου. Όσο μεγαλύτερη είναι τόσο μεγαλύτερες ενεργειακές ανάγκες έχει ένας άνθρωπος, άρα έχει και υψηλότερο μεταβολισμό.\n6. ΠΟΣΟΣΤΟ & ΚΑΤΑΝΟΜΗ ΛΙΠΟΥΣ. Όσο μεγαλύτερο ποσοστό λίπους έχει κανείς στο σώμα του τόσο χαμηλότερο μεταβολισμό έχει. ½ κιλό μυϊκής μάζας καίει μέχρι και 9 φορές περισσότερες θερμίδες σε σύγκριση με ½ κιλό λίπους.\n7. ΣΥΧΝΟΤΗΤΑ ΓΕΥΜΑΤΩΝ. Η λήψη της τροφής ενεργοποιεί τον μεταβολισμό γιατί ο οργανισμός καίει αρκετές θερμίδες κατά την διάρκεια της πέψης και είναι προτιμότερο να καταναλώνουμε μικρά γεύματα που πέπτονται ευκολότερα και δεν δυσκολεύουν τον οργανισμό.\n8. ΣΥΣΤΑΣΗ ΤΡΟΦΗΣ. Για την επεξεργασία, την πέψη και την αφομοίωση των τροφών από τον οργανισμό απαιτείται ένα ποσό ενέργειας. Το ποσό αυτό εξαρτάται από τα μακροθρεπτικά συστατικά από τα οποία αποτελείται η κάθε τροφή. Η πρόσληψη τροφών πλούσιων σε σύνθετους υδατάνθρακες αυξάνει τον μεταβολισμό κατά 8-15 %, των γλυκών και πολύ λιπαρών τροφών 3-5 % και των πρωτεϊνών 15-30 %. Παράλληλα, ανεξαρτήτως από την σύσταση της τροφής, ο οργανισμός καταναλώνει μικρότερη ενέργεια όταν η τροφή είναι σε υγρή ή ημίρευστη μορφή, από ότι όταν είναι σε στερεά.\n9. ΚΑΤΑΝΑΛΩΣΗ ΝΕΡΟΥ. Το σώμα μας αποτελείται σε μεγάλο ποσοστό από νερό, που αποτελεί βάση σε πολλές χημικές αντιδράσεις μέσα σε αυτό. Έτσι η επαρκής λήψη του νερού βοηθά σε πολλές μεταβολικές διαδικασίες και διευκολύνει αποβολή άχρηστων ουσιών και τοξινών από τον οργανισμό. Η χαμηλή κατανάλωση νερού ευνοεί την συσσώρευση λίπους, κυρίως σπλαχνικού, και μειώνει την καύση του.\n10. ΩΡΕΣ ΓΕΥΜΑΤΩΝ. Γενικά ο μεταβολισμός είναι πιο γρήγορος τις πρωινές ώρες και σταδιακά φτάνει στα χαμηλότερα επίπεδά του τις νυχτερινές ώρες.\n11. ΔΥΣΚΟΙΛΙΟΤΗΤΑ. Η δυσκοιλιότητα ευθύνεται για την μειωμένη αφομοίωση πολλών θρεπτικών συστατικών και τη συσσώρευση τοξινών στον οργανισμό, πράγμα που εμποδίζει να πραγματοποιηθούν σωστά πολλές χημικές αντιδράσεις που συμβάλλουν στην καλή λειτουργία του οργανισμού. Παράλληλα με την αφόδευση ο οργανισμός καταναλώνει ένα σημαντικό αριθμό θερμίδων.\n12. ΣΤΡΕΣ & ΑΓΧΟΣ. Όταν ακούμε πολλές φορές να λένε “παχαίνω από το άγχος” γελάμε, χωρίς να ξέρουμε ότι το γεγονός αυτό είναι τελικά αληθινό. Το στρες αυξάνει την έκκριση ορισμένων ορμονών όπως την αδρεναλίνη (κορτιζόνη), που αν είναι στιγμιαία μπορεί να αυξήσει τις καύσεις στο διπλάσιο. Στην μακροχρόνια βάση όμως η δράση τους είναι αντίθετη, ευνοούν την εναπόθεση λίπους κυρίως στην περιοχή της κοιλιάς.\n13. ΔΡΑΣΤΗΡΙΟΤΗΤΑ. Είναι προφανές, ότι κατά την διάρκεια της άσκησης καταναλώνουμε ενέργεια, αυξάνεται παράλληλα και το ποσοστό μυϊκής μάζας στο σώμα και μειώνεται το ποσοστό του λίπους.\n14. ΥΠΟΘΕΡΜΙΔΙΚΕΣ ΔΙΑΙΑΤΕΣ. Είναι προφανές ότι όποιος τρώει περισσότερο καίει περισσότερο. Αντίθετα, όταν δεν τρώει μειώνει κατά πολύ τις καύσεις του και έτσι μειώνει και τον μεταβολισμό του. Συνεχείς προσπάθειες στις υποθερμιδικές δίαιτες, αφαγία, σύνδρομο γιο-γιο (συνεχείς αυξομειώσεις βάρους) μειώνουν τον μεταβολισμό και αυξάνουν το ποσοστό λίπους στο σώμα.\n15. ΘΥΡΕΟΕΙΔΗΣ. Ο μεταβολισμός εξαρτάται σε μεγάλο βαθμό και από την λειτουργική κατάσταση του θυρεοειδή. Όταν υπάρχει μικρότερη έκκριση θυρεοειδικών ορμονών (υποθυρεοειδισμός) ο βασικός μεταβολισμός επιβραδύνεται και η συνολική ημερήσια καύση θερμίδων μειώνεται.\nΤΣΑΙ ΠΡΑΣΙΝΟ: Περιέχει την καφεΐνη που αυξάνει στιγμιαία τις καύσεις των θερμίδων. Δείτε εδώ για περισσότερα\nTIPS ΓΙΑ ΝΑ ΔΙΑΤΗΡΕΙΤΕ ΣΕ ΚΑΛΑ ΕΠΙΠΕΔΑ ΤΟΝ ΜΕΤΑΒΟΛΙΣΜΟ ΣΑΣ:\n5. Μην παραλείπετε ποτέ το πρωινό σας\nΠεριηγηθείτε και στα άλλα άρθρα του blog μας. Μοιράστε την πληροφορία και στους αγαπημένους σας\nThis entry was posted in Διατροφή and tagged Μεταβολισμός.\n4 Μαρτίου. Παγκόσμια Ημέρα Παχυσαρκίας\nΠως να θωρακίσετε το ανοσοποιητικό σας σύστημα\n2 thoughts on “Τα Μυστικά για ένα Μεταβολισμό που λειτουργεί … Ρολόι”\nΤι ακριβώς είναι η σουκραλοζη;είναι ακίνδυνη ουσία;\n11 Μαΐου 2020 at 7:23 μμ\nΔεν αναφέρουμε κάτι τέτοιο στο άρθρο μας. Γενικά είναι γλυκαντική ουσία (πηγή wikipedia)\n14 Μαΐου 2020 at 12:32 πμ


Ανακαίνιση σπιτιού: Ελαιοχρωματισμοί και κουφώματα αλουμινίου |\nΑνακαίνιση σπιτιού: Ελαιοχρωματισμοί και κουφώματα…\nΕργασίες για την ανακαίνιση σπιτιού όπως οι ελαιοχρωματισμοί και η τοποθέτηση νέων κουφωμάτων αλουμινίου προσθέτουν στην όψη του κτηρίου σας, συμβάλλουν στην προστασία του εξωτερικού του και αναβαθμίζουν την αξία του. Επιλέξτε και συνδυάστε τις κατάλληλες αποχρώσεις και υλικά, για ένα άρτιο αποτέλεσμα που θα σας ευχαριστεί.\nΟ εξωτερικός ελαιοχρωματισμός του χώρου σας μπορεί να σας προσφέρει φρεσκάδα και νέο στυλ. Παρ’ ότι αυτοί οι δύο λόγοι αποτελούν ικανοποιητική αφορμή για να ξεκινήσετε εργασίες ελαιοχρωματισμού, υπάρχουν αρκετοί ακόμα λόγοι που μπορούν να σας κινητοποιήσουν περισσότερο.\nΑρχικά, θα κάνετε το σπίτι σας να ξεχωρίζει. Κρατώντας την εξωτερική εμφάνιση του χώρου σας καθαρή και φρέσκια, εξασφαλίζετε μια μόνιμα όμορφη και περιποιημένη όψη. Βεβαιωθείτε ότι χρησιμοποιείτε ένα χρώμα που ταιριάζει στη συνολική αισθητική του σπιτιού σας και προσαρμόζεται στο γύρω τοπίο. Επιπλέον, με εργασίες συντήρησης αυξάνετε την αξία του. Η κατασκευή ενός σπιτιού αποτελεί αρκετά μεγάλη επένδυση και είναι λογικό να μην επιθυμείτε να μειωθεί η αξία του. Ένας καλός τρόπος για να τη διατηρήσετε ή ακόμα και να την αυξήσετε, είναι να έχετε μια φρέσκια και καθαρή εξωτερική όψη.\nΣχετικά με τους εσωτερικούς χώρους, οι τοίχοι του σπιτιού έχουν το πλεονέκτημα να μεταμορφώνουν και να αλλάζουν ακόμα και τη δομή των δωματίων. Με τη χρήση μιας ανοιχτής απόχρωσης μπορούμε να κάνουμε ένα δωμάτιο να φαίνεται μεγαλύτερο και πιο φωτεινό. Από την άλλη, ένα δωμάτιο που μοιάζει μεγάλο και άδειο, μπορεί να γίνει πιο ζεστό και άνετο με τη χρήση ενός σκούρου χρώματος. Είτε θέλετε να βάψετε κάποιο δωμάτιο ή να φρεσκάρετε την εξωτερική όψη, ο ελαιοχρωματισμός είναι μια τεχνική που είναι οικονομικά προσιτή και αποτελεσματική στην άμεση ανανέωση των χώρων του σπιτιού, αλλά και της διάθεσής σας.\nΤα κουφώματα αλουμινίου παρέχουν υψηλά επίπεδα μόνωσης για να μπορείτε να θωρακίσετε το σπίτι σας κατά τη διάρκεια του χειμώνα από το κρύο και το καλοκαίρι από τη ζέστη. Επιπλέον, προσφέρουν υψηλή ηχομόνωση στο οίκημα. Εάν τα κουφώματα αλουμινίου συνδυαστούν με κατάλληλους υαλοπίνακες (τζάμια) μπορείτε να απολαύσετε υψηλή ενεργειακή απόδοση και υψηλά επίπεδα ηχομόνωσης. Άλλωστε, η ασφάλεια και η σιγουριά που παρέχουν είναι αδιαπραγμάτευτες. Είναι ανθεκτικά και η συμπαγής κατασκευή τους προσφέρει στιβαρότητα και αντοχή στο χρόνο.\nΣε αντίθεση με τα ξύλινα κουφώματα, τα οποία απαιτούν συχνή συντήρηση, συνεχή προσοχή και χρειάζονται αντικατάσταση περίπου κάθε δέκα χρόνια, τα κουφώματα αλουμινίου παρουσιάζουν μεγάλη αντίσταση στα καιρικά φαινόμενα. Οι ιδιοκτήτες θέλουν κουφώματα τα οποία αφότου τοποθετηθούν, δεν θα χρειαστεί να ασχοληθούν σύντομα μαζί τους και δεν θα παρουσιάσουν βλάβες και φθορές, από το κρύο, τη βροχή, τον ήλιο και τον αέρα.\nCategory: Ανακαίνιση ΣπιτιούBy ig-construction 28 Σεπτεμβρίου, 2021\nTags: ανακαινιση κατοικιαςανακαινιση σπιτιου\nPreviousPrevious post:Ανακαίνιση σπιτιού: Τοποθετήσεις δαπέδων (πλακάκια, μάρμαρα, ξύλινα πατώματα, laminate)NextNext post:Η ανακαίνιση μπάνιου είναι ένας πολύ καλός τρόπος για να ανανεώσετε το σπίτι σας


To «Carbon» του Μιχάλη Κωνσταντάτου και τα «Γουρούνια στον Ανεμο» του Στεργιου Πάσχου στο Torino Film Lab | FLIX\nΤα δύο ελληνικά πρότζεκτ συμμετέχουν στο εργαστήριο ανάπτυξης σεναρίων του Ιταλικού φεστιβάλ.\nΚαι τα δύο σενάρια έχουν ήδη περάσει ξανά από το Torino Fim Lab και συγκεκριμένα από το πρόγραμμά του Stage & Pitch και τώρα κάνουν το επόμενο βήμα προς την ολοκλήρωσή τους, ξανά με την αρωγή ενός προγράμματος του φεστιβάλ του Τορίνο.\nΤα «Γουρούνια στον Ανεμο» είναι η πρώτη μεγάλου μήκους του Στέργιου Πάσχου («Ελένη», «Largo», «Ο Ελβις Είναι Νεκρός») σε παραγωγή της Marni Films. Είναι η ιστορία ενός νεαρού σκηνοθέτη που μετά την αποτυχία της πρώτης ταινίας του, δέχεται μια πολύ ελκυστική πρόταση για μια νέα ταινία την οποία αποδέχεται δίχως να το πολυσκεφτεί για να ανακαλύψει ότι μερικές φορές αθ πρέπει να προσέχεις τι εύχεσαι.\nΤο «Carbon» είναι η επόμενη ταινία του Μιχάλη Κωνσταντάτου μετά το «Luton» κι ακολουθεί ένα ζευγάρι στην Αθήνα, καθώς αυτό προσπαθεί να διαχειριστεί μια βίαιη αλλαγή στη ζωή του. Το φιλμ είναι μια παραγωγή των Horsefly Productions, Faliro House Productions και της Γερμανικής Endorphine Productions, των εταιριών που είχαν κάνει την παραγωγή και στο «Luton».\nΠροηγούμενο «Mad Men», 7η σεζόν, 6ο επεισόδιο: This isn’t another girl meets boy Επόμενο Κάννες 2014: Μόνο αγάπη για τη «Mommy» του Ξαβιέ Ντολάν


@rmy @lert: YΠΟΘΕΣΗ ΗΛΙΑΚΗ (2)\nYΠΟΘΕΣΗ ΗΛΙΑΚΗ (2)\nΟΙ ΤΟΥΡΚΟΙ ΠΙΛΟΤΟΙ ΑΚΟΛΟΥΘΩΝΤΑΣ ΠΙΣΤΑ ΤΙΣ ΟΔΗΓΙΕΣ ΤΗΣ ΗΓΕΣΙΑΣ ΤΟΥΣ ΕΦΑΡΜΟΖΑΝ ΓΙΑ ΑΡΚΕΤΟ ΚΑΙΡΟ ΤΗ ΤΑΚΤΙΚΗ ΤΟΥ ΕΚΦΟΒΙΣΜΟΥ ΠΡΟΣ ΤΑ ΕΛΛΗΝΙΚΑ ΠΛΗΡΩΜΑΤΑ ΤΗΣ Π.Α. .\nΑΥΤΟ ΒΕΒΑΙΩΝΕΤΑΙ ΚΑΙ ΑΠΟ ΤΟ ΠΕΡΙΕΧΟΜΕΝΟ ΤΗΣ ΑΝΑΦΟΡΑΣ ΤΟΥ ΣΓΟΥ ΑΓΓΕΛΗ ΠΟΥ ΠΡΟΗΓΗΘΗΚΕ ΤΟΥ ΦΟΝΙΚΟΥ ΧΤΥΠΗΜΑΤΟΣ ΣΤΟΝ ΑΔΙΚΟΧΑΜΕΝΟ ΚΩΣΤΑ ΗΛΙΑΚΗ.\nΑΠΟΡΙΑ-1: ΑΥΤΑ ΠΟΥ ΠΕΡΙΓΡΑΦΟΝΤΑΙ ΣΤΗΝ ΣΥΓΚΕΚΡΙΜΕΝΗ ΑΝΑΦΟΡΑ ΚΑΙ ΠΙΘΑΝΟΝ ΣΕ ΠΟΛΛΕΣ ΑΛΛΕΣ ΠΑΡΟΜΟΙΕΣ ΑΠΟΤΕΛΕΣΑΝ ΥΛΙΚΟ ΤΗΣ ΔΙΚΑΣΤΙΚΗΣ ΔΙΑΔΙΚΑΣΙΑΣ ΣΤΗΝ ΥΠΟΘΕΣΗ;\nΑΠΟΡΙΑ-2 : ΤΑ ΓΝΩΣΤΑ VIDEO ΠΟΥ ΔΕΙΧΝΟΥΝ ΤΙΣ ΕΠΙΚΙΝΔΥΝΕΣ ΕΠΙΘΕΤΙΚΕΣ ΕΝΕΡΓΕΙΕΣ ΤΩΝ ΤΟΥΡΚΙΚΩΝ ΚΑΤΑ ΕΛΛΗΝΙΚΩΝ ΑΕΡΟΣΚΑΦΩΝ ΤΕΘΗΚΑΝ ΥΠΟΨΗ ΤΩΝ ΔΙΚΑΣΤΩΝ;\nΑΠΟΡΙΑ-3 : Ο ΦΑΚΕΛΟΣ ΔΙΕΡΕΥΝΗΣΗΣ ΤΟΥ ΑΤΥΧΗΜΑΤΟΣ ΓΙΑΤΙ ΔΕΝ ΑΠΟΣΤΕΛΛΕΤΑΙ ΣΤΙΣ ΜΟΝΑΔΕΣ ΤΗΣ Π.Α. ΟΠΩΣ ΠΡΟΒΛΕΠΕΤΑΙ;\nΑναρτήθηκε από @rmy @lert στις 12:50 π.μ.\nΕτικέτες Ατύχημα, ΓΕΑ, Κων.Ηλιάκης\nO ΦΑΚΕΛΛΟΣ ΔΕΝ ΑΠΟΣΤΕΛΛΕΤΑΙ ΓΙΑΤΙ ΤΟΤΕ ΘΑ ΚΑΤΑΛΑΒΟΥΝ ΟΛΟΙ ΠΟΙΟΣ ΕΙΧΕ ΤΗΝ ΚΥΡΙΑ ΕΥΘΥΝΗ ΤΟΥ ΑΤΥΧΗΜΑΤΟΣ ΓΙΑΥΤΟ ΚΑΙ Η ΔΙΕΡΕΥΝΗΣΗ ΕΓΙΝΕ ΑΠΟ ΚΟΛΛΗΤΟΥΣ.\nΗ αναφορά που δημοσιεύετε (αληθεια, τι διαβάθμιση έχει και πού τη βρήκατε;) δεν έχει σχέση με το περιστατικό του Ηλιάκη: η μοιραία αποστολή ήταν από την 115 ΠΜ και όχι από την 130 ΣΜ και ελέγχων σταθμός αποκλείεται να ήταν η ΣΠΑΘΗ. Τα παραπάνω, σε καμμία περίπτωση δεν ακυρώνουν την αλήθεια των αναφερομένων περιστατικών, αλλά σε ευαίσθητα θέματα πρέπει να είμαστε ακριβείς.


Η «Δράση για μια Άλλη Πόλη» θα είναι παρούσα ΚΑΙ στις εκλογές (vid) - Δράση για μια Άλλη Πόλη\nΗ «Δράση για μια Άλλη Πόλη» θα είναι παρούσα ΚΑΙ στις εκλογές (vid)\nΤρίτη 31 Μαΐου 2022, 20:53 Συμβαίνουν στην πόλη μας\nΗ συζήτηση με τους εργαζόμενους, η κατάσταση στην Ναυτική Βάση και ...\nΣτο «Συμβαίνει Τώρα», με τον Βασίλη Καραβάκο μίλησε ο επικεφαλής της «Δράση για μια Άλλη Πόλη» στο Δήμο Βριλησσίων Γιάννης Τσούτσιας. Στο επίκεντρο της συζήτησης η πρόσφατη συζήτηση της Κίνησης με τους εργαζόμενους στην Καθαριότητα, τα συμπεράσματα από αυτήν, η κατάσταση με την παραμονή του αμαξοστασίου στο χώρο της Ναυτικής Βάσης καθώς και η πορεία προς τις δημοτικές εκλογές του 2023. «... Ο τρόπος που εμείς βλέπουμε την αυτοδιοίκηση δεν εξαρτάται άμεσα από τις εκλογές. Η ΔΡΑΣΗ δεν είναι ένα σχήμα που δημιουργήθηκε εξαιτίας των εκλογών και μετά, όπως πολλά άλλα, θα εξαφανιστεί. Θα συνεχίσουμε με τον ίδιο τρόπο. Παλεύοντας για πέντε πράγματα. Υπάρχουμε για να δίνουμε έναν αγώνα για ορισμένα ζητήματα, δεν υπάρχουμε για να πάρουμε καρέκλα. Τα πράγματα έχουν αλλάξει προς το χειρότερο. Σήμερα να συνεργαστείς με ποιόν; Να δεις το ζήτημα της πολιτικής πώς; Ως ένα παιχνίδι επικοινωνιακότητας, όπως άλλοι, ως ένα παιχνίδι συνδεδεμένο μόνο με τις εκλογές και το μοίρασμα θέσεων; Σήμερα είναι αναγκαία άλλα πράγματα, να ανοίξουμε διαύλους επικοινωνίας μέσα στην κοινότητα, με ανθρώπους και συλλογικότητες που αισθάνονται την ανάγκη και κάνουν κάτι στον δημόσιο χώρο, έξω από τον εαυτό τους και το «σπίτι» τους. Αυτό είναι το δικό μας στοίχημα. Να βρούμε με όλους αυτούς έναν τρόπο επικοινωνίας. Διότι το να ανοίξουμε συζητήσεις με το επικοινωνιακό σύστημα, την κάθε κομματική εντολή και ιδέα και το κάθε «νέο» πρόσωπο, με όλο αυτό το κομμάτι του συστημισμού που ζούμε, δεν μας αφορά. Και δεν μπορούμε να βρούμε επαφή, και δεν έχουμε και καμία διάθεση να το κάνουμε. Η επικοινωνία πρέπει να αφορά την τοπική κοινωνία, τους πραγματικούς δημότες, όσο δύσκολο κι αν είναι αυτό, είναι το μόνο γόνιμο αυτή την περίοδο». Δείτε εδώ την συζήτηση:


5-08-2021 • 9:00πμ\nUPD: 4-08-2021 • 22:38μμ\nΉταν παντρεμένοι σχεδόν έξι δεκαετίες\nΕζησαν μία ζωή μαζί και δεν κατάφερε ούτε ο θάνατος να τους χωρίσει! Η ιστορία του ζευγαριού από τον Βόλο ραγίζει καρδιές, αφού η γυναίκα προδόθηκε από την καρδιά της την ώρα που ξεκινούσε για να πάει στην κηδεία του συζύγου της, ο οποίος είχε φύγει από τη ζωή λίγες ώρες νωρίτερα!\nΟ 85χρονος άνδρας απεβίωσε πριν από λίγες ημέρες λόγω προβλημάτων υγείας, αφήνοντας μόνη τη σύζυγό του, έπειτα από αγαπημένη συνύπαρξη περίπου 60 χρόνων. Το χτύπημα ήταν μεγάλο για την 77χρονη γυναίκα που βρέθηκε μόνη και βυθισμένη στον πόνο και τον θρήνο. Λίγο πριν ξεκινήσει για την εξόδιο ακολουθία, η ηλικιωμένη γυναίκα κατέρρευσε μπροστά στους συγγενείς που είχαν πάει σπίτι της για να τη συνοδεύσουν στην εκκλησία.\nΜεταφέρθηκε με ασθενοφόρο στο Νοσοκομείο Βόλου, όμως η καρδιά της δεν άντεξε και έκλεισε τα μάτια της για πάντα, ακολουθώντας τον σύζυγό της στον άλλον κόσμο. Η σχεδόν ταυτόχρονη φυγή του ζευγαριού συγκίνησε ακόμη και τους γιατρούς στο Νοσοκομείο Βόλου, όπως και τους διασώστες του ΕΚΑΒ που μετέφεραν τη γυναίκα.\nΣύμφωνα με τον «Ταχυδρόμο» ο Π.Κ. και η Π.Κ., Βολιώτες στην καταγωγή και οι δύο, είχαν επιστρέψει πριν από λίγα χρόνια από την Αμερική, όπου είχαν ξενιτευτεί για να ζήσουν μία καλύτερη ζωή. Παντρεύτηκαν, δούλεψαν χρόνια μακριά από την πατρίδα, μέχρι που συνταξιοδοτήθηκαν και αποφάσισαν να ζήσουν τα τελευταία χρόνια της ζωής τους στον Βόλο. Η μονάκριβη κόρη τους είναι παντρεμένη στην Αμερική και δεν κατάφερε να παραβρεθεί στην κηδεία του πατέρα της. Χθες το πρωί, όμως, «έφυγε» και η μητέρα της και τις επόμενες ημέρες αναμένεται στον Βόλο για να τους αποχαιρετήσει. Ως τότε, η σορός της 77χρονης φυλάσσεται σε νεκροθάλαμο στο Αχιλλοπούλειο.\nΠεριγράφοντας περιστατικά στα οποία δύο σύντροφοι ή δύο μέλη μιας οικογένειας πεθαίνουν με διαφορά λίγων ωρών, οι ειδικοί μιλούν για το «σύνδρομο της ραγισμένης καρδιάς». Οπως λένε, το σύνδρομο εκδηλώνεται όταν κάποιος μαθαίνει αιφνιδιαστικά σοκαριστικά νέα. Σε αυτήν την περίπτωση, ο οργανισμός του απελευθερώνει τεράστιες ποσότητες συγκεκριμένων ορμονών στο κυκλοφορικό, οι οποίες «βομβαρδίζουν» την καρδιά. Ενα σοβαρό συναισθηματικό σοκ μπορεί να προκαλέσει ξαφνική αποδυνάμωση της καρδιάς, προκαλώντας κάτι ανάλογο με μία καρδιακή προσβολή.


«Λαμόγια» Τιμούρ; ΟΚ, αλλά…, Η ΚΑΘΗΜΕΡΙΝΗ, kathimerini.com.cy\nΩραία τα λέει ο Τιμούρ. Είναι αλήθεια, επίσης, ότι δεν νοιάζεται ούτε για κάμερες ούτε για μικρόφωνα. Άμα είναι κάτι να το πει, θα το πει και αναλαμβάνει το κόστος της τοποθέτησής του.\nΟρθώς αποκάλεσε τους δημοσιογράφους «λαμόγια». Η δημοσιογραφία εδώ και πολλά χρόνια έχει ξεφύγει από τη φυσική της θέση. Αυτή, δηλαδή, που μεσολαβεί μεταξύ του κοινού και της εξουσίας, προκειμένου να «φυλάει» την ομαλή λειτουργία των εξελίξεων.\nΣτην Κύπρο τούτη η εκτροπή ισχύει πολύ περισσότερο, γιατί είμαστε μία μικρή χώρα-κοινωνία, διαθέτουμε λανθασμένη νοοτροπία, συνεπώς είναι δύσκολο κάποιος να σταθεί απέναντι από την εξουσία προσπαθώντας να την ελέγξει.\nΠόσω μάλλον δε, όταν ο συγκεκριμένος κλάδος νοσεί από επαγγελματική αρτιότητα, διαθέτοντας μάλιστα μέλη που δεν έχουν καμία σχέση με το επάγγελμα. Δύσκολα θα εντοπίσεις, επαγγελματίες δημοσιογράφους σ’ άλλες χώρες που η μόρφωσή τους δεν πλησιάζει τον μέσο όρο. Στην Κύπρο, όπως και πολλά άλλα πράγματα, η θέση του καθενός σχετίζεται κυρίως με τις «δημόσιες σχέσεις», παρά με την επαγγελματική του ικανότητα.\nΟ Τιμούρ όμως μάλλον ξέχασε ότι τούτη ακριβώς η «δημοσιογραφία» είναι που τον ανήγαγε σε σούπερ ήρωα. Όταν δηλαδή, οι δημοσιογράφοι τον έγλυφαν, αποθέωναν, μη ασκώντας την παραμικρή κριτική σε κάποια από τα λάθη του, μάλλον το απολάμβανε. Τούτη η δημοσιογραφία είναι που τον έκανε να θεωρεί ότι η αποτυχία δεν έχει την παραμικρή σχέση με την ύπαρξή του.\nΈκανε ένα επίσης ατόπημα. Τσουβάλιασε όλους τους δημοσιογράφους χωρίς να κάνει καμία αναφορά σε παιδιά που προσπαθούν τίμια να βγάλουν το ψωμί τους. Σε παιδιά που υπόκεινται τη δημοσιογραφία των λαμόγιων ή σε άλλους συμπολίτες μας που παρά το ταλέντο τους, δεν στέριωσαν στο επάγγελμα, επειδή ακριβώς κουμάντο κάνουν τα ανασφαλή λαμόγια.\nΚαλά τα είπε ο Τιμούρ, αλλά υπάρχει ένα θεματάκι. Δεν είμαι κιόλας σίγουρος εάν σε άλλη χώρα θα του επέτρεπαν να εκφράζεται μ’ αυτό τον τρόπο. Ακόμη και Πρόεδρος της χώρας, άμα κάνει μια τέτοιου είδους επίθεση στον κλάδο της δημοσιογραφίας, δύσκολα θα ολοκλήρωνε τη θητεία του.\nΕδώ όμως τα λαμόγια τον αντέχουν. Και τον δέχονται. Βρήκε δηλαδή και κάνει. Και καλά κάνει.\nΔεν πάμε όλοι να $&*%@;


Τα ακάρεα του Νιάρχου | Pragmatika GReACTIV\nΤα ακάρεα του Νιάρχου\nΤα τελευταία χρόνια έχει παρατηρηθεί μεγάλη αύξηση ακάρεων στην περιοχή της πρωτεύουσας. Οι τελείως άχρηστοι τοπικοί, περιφερειακοί και εθνικοί «άρχοντες» είναι παντελώς ανίκανοι να αντιμετωπίσουν το πρόβλημα. Βέβαια η ανικανότητα των διοικούντων δεν περιορίζεται στο συγκεκριμένο ζήτημα αλλά δυστυχώς αφορά όλα τα προβλήματα και όλους τους τομείς.\nΜέχρι τώρα γνωρίζαμε τα ακάρεα των στρωμάτων. Υπάρχουν χιλιάδες είδη ακάρεων, ακάρεα σκόνης, ακάρεα πτηνών, ακάρεα φυτών κλπ. Έχουν περιγραφεί πάνω από σαράντα χιλιάδες είδη, από το ένα εκατομμύριο που υπολογίζεται ότι υπάρχουν. Ζουν σε όλες τις θερμοκρασίες, σε όλα τα μέρη της γης, στο έδαφος και στο νερό. Είναι από τους παλαιότερους οργανισμούς στη Γη.\nΈχουν κάποιες χρήσεις όπως στην παρασκευή τυριού. Όμως είναι πάρα πολύ ενοχλητικά, μεταδίδουν ασθένειες, προκαλούν αλλεργίες, άσθμα, εκζέματα, δερματίτιδες. Έχουν πολύ μικρό μέγεθος και τα περισσότερα δεν φαίνονται με γυμνό οφθαλμό. Τσιμπάνε και μεταδίδουν ιούς, ενδεχομένως και τον covid-19. Το νερό και η υγρασία τα συγκεντρώνει.\nΤο Κέντρο Πολιτισμού Ίδρυμα Σταύρος Νιάρχος περιλαμβάνει την Εθνική βιβλιοθήκη, την Εθνική Λυρική σκηνή, το Πάρκο και κάποιες μικρότερες εγκαταστάσεις. Βρίσκεται στην περιοχή του Φαληρικού Δέλτα, στο χώρο του παλιού Ιπποδρόμου που ανήκε στο Ελληνικό Δημόσιο και είχε έκταση 240 στρέμματα (1000 τμ). Από αυτά, τα 210 στρέμματα δόθηκαν για την κατασκευή του ΚΠΙΣΝ και τα 30 στρέμματα για την δημιουργία δημοτικού αθλητικού πάρκου του Δήμου Καλλιθέας. Το ίδρυμα έκανε δωρεά 630 εκατομμύρια και ανέλαβε την συνολική χρηματοδότηση του έργου. Μετά την ολοκλήρωση του το παρέδωσε στο Ελληνικό Δημόσιο.\n«Το Κανάλι είναι ένα από τα χαρακτηριστικότερα στοιχεία του Κέντρου Πολιτισμού Ίδρυμα Σταύρος Νιάρχος. Ο σχεδιασμός του έγινε με στόχο τον επαναπροσδιορισμό της σχέσης της περιοχής με τη θάλασσα, όχι μόνο ως προς τη θέα, αλλά και ως προς τη φυσική της παρουσία στο χώρο.\nΈχει μήκος 400 μέτρα, πλάτος 30 μέτρα και βάθος από 70 έως 150 εκατοστά. Αναπτύσσεται ανάμεσα και κατά μήκος του κτιριακού συγκροτήματος και της Εσπλανάδας, δημιουργώντας μια μεταφορική συνέχεια της θάλασσας από την ακτή του Φαλήρου στο ΚΠΙΣΝ.\nΤο Κανάλι τροφοδοτείται με νερό από τη θάλασσα, το οποίο και επιστρέφει σε αυτή σε συνεχόμενη ροή, αφού πρώτα φιλτραριστεί. Στο πλαίσιο αυτό αναπτύσσεται άλγη (φύκια) - μέρος του θαλάσσιου οικοσυστήματος.\nΕπιπλέον, 1-2 φορές τον χρόνο διενεργείται προγραμματισμένος καθαρισμός του Καναλιού, ο οποίος διαρκεί περίπου 4 εβδομάδες και περιλαμβάνει: αποστράγγιση του Καναλιού, καθαρισμό του πυθμένα με βούρτσες και νερό υπό πίεση, καθώς και καθαρισμό των σωληνώσεων και των αντλιοστασίων».\nΤο παραπάνω κείμενο είναι από την ιστοσελίδα του ΚΠΙΣΝ. Από τότε που δημιουργήθηκε το κανάλι, παρουσιάστηκε μεγάλο πρόβλημα με τα ακάρεα στις γύρω περιοχές. Τα διαστήματα της αποστράγγισης, το πρόβλημα σχεδόν εξαφανίζεται. Ενδεχομένως το πρόβλημα των ακάρεων να προκλήθηκε αρχικά από άλλους λόγους. Όμως το κανάλι του ΚΠΙΣΝ το εντείνει υπερβολικά, όχι μόνο για τις γύρω περιοχές αλλά για όλη την περιοχή της πρωτεύουσας και για όλη την χώρα. Βέβαια το εντονότερο πρόβλημα το έχουν οι γύρω περιοχές.\nΤα ακάρεα πηγαίνουν στα μαλλιά, στο δέρμα, στα ρούχα. Αν κάποιος έχει επάνω του ακάρεα και φύγει από την Καλλιθέα για να πάει στην Κηφισιά, θα μεταφέρει μαζί του τα ακάρεα. Επιπλέον τα ακάρεα σκόνης μεταφέρονται και με τον αέρα. Δηλαδή αν φυσάει αέρας, θα τα μεταφέρει σε κάποια άλλη περιοχή, ανάλογα με την φορά του. Με αυτό τον τρόπο μεταφέρονται σε όλη την περιοχή της Αττικής και σε μικρότερο βαθμό σε όλη την Ελλάδα.\nΔεν υπάρχει αμφιβολία ότι το κανάλι είναι πολύ όμορφο. Όμως πιθανότατα προκαλεί μεγάλη συγκέντρωση ακάρεων που διασκορπίζονται στις γύρω περιοχές και σε όλη την πρωτεύουσα. Η δημόσια υγεία σαφέστατα προέχει της καλαισθησίας. Οπωσδήποτε θα πρέπει να εξετάσουν το θέμα ειδικοί επιστήμονες. Μάλλον θα πρέπει να αντικατασταθεί το κανάλι με κάτι άλλο που θα είναι εξίσου όμορφο. Το πιθανότερο να είναι δένδρα διαφορετικά από αυτά που ήδη υπάρχουν. Επίσης στον χώρο υπάρχει έλλειψη από παγκάκια.\nΣε κάθε περίπτωση, αν δεν αντιμετωπισθεί, θα ακολουθήσουν μηνύσεις και αγωγές. Εκτός από αποζημιώσεις, θα αναζητηθούν και ποινικές ευθύνες από τους υπευθύνους. Η δημόσια υγεία δεν είναι κάτι με το οποίο μπορούν να παίζουν. Εδώ οι άχρηστοι έχουν καταστρέψει ολοσχερώς την οικονομία και ένα μεγάλο μέρος των επιχειρήσεων για να αντιμετωπίσουν «δήθεν» τον covid-19.


Εκκλησία της Παναγίας Κανάλας στην Κύθνο.\nΠαναγία Κανάλα της Κύθνου.\nΗ Εκκλησία της Παναγίας Κανάλας είναι χτισμένη σε μια από τις ωραιότερες, πευκόφυτες ακρογιαλιές του νησιού, εδώ φυλάσσεται η Θαυματουργός Εικόνα Της Παναγίας Κανάλας. Ο θρύλος για την εύρεση της Εικόνας αναφέρει, ότι μια έναστρη νύχτα κάποιοι ψαράδες ψάρευαν με βάρκα στον όρμο της Κανάλας. Θαύμαζαν την ψαριά τους, σταυροκοπιόντουσαν και αναρωτιόνταν αν ήταν θαύμα, καθώς έβγαζαν συνέχεια όλο και περισσότερα ψάρια. Εκεί που τραβούσαν τα παραγάδια και σιγά-σιγά η βάρκα έφτανε προς τα βράχια, ένας από τους ψαράδες αντίκρισε φως κοντά στην ακτή. Φοβήθηκαν και βιάστηκαν να βγάλουν τα παραγάδια και να φύγουν, όμως εκείνα κάπου σκάλωσαν και ήταν αδύνατο να μετακινηθούν. Ζήτησαν λοιπόν τη βοήθεια Της Παναγιάς. Το φως που έβλεπαν έγινε τότε ανέσπερο και έλαμψε δυνατά. Τα παραγάδια λευτερώθηκαν, αλλά εκείνοι δεν έφευγαν, σαν κάτι να τους ωθούσε προς το φως. Πλησίασαν και το είδαν να βγαίνει μέσα από το βυθό σαν πύρινη φλόγα και πλάι του ένα πλατύ ξύλο. Ανέσυραν το ξύλο και η Παναγιά, γλυκιά, παρουσιάστηκε ζωγραφισμένη εκεί πάνω του.\nΟ αρχικός Ναός ήταν χωματοσκεπής και μικρός. Ο Ναός που υπάρχει μέχρι σήμερα, οικοδομήθηκε το 1869 μετά από κατεδάφιση του αρχικού. Η θαυματουργός εικόνα είναι μεγάλων διαστάσεων (1,00x0,80 μ.) και είναι έργο του περίφημου αγιογράφου Ιερέως Εμμανουήλ Σκορδίλη του Κρητός (1575). Το πλέον επίσημο πανηγύρι γίνεται τον Δεκαπενταύγουστο. Τα τελευταία χρόνια συμμετέχει και το πολεμικό ναυτικό με μια φρεγάτα και άγημα ναυτών, καθώς και η μπάντα του ναυτικού. Κατά την περιφορά της εικόνας γίνεται αναπαράσταση της ευρέσεώς Της. Η Παναγιά η Κανάλα έχει κάνει πάρα πολλά θαύματα σε πιστούς που έχουν ζητήσει tην βοήθειά Της\nPhoto gallery Εκκλησίας Παναγίας Κανάλας Κύθνου.